text:
Á køkinum hendir ein rúgva í løtuni. Broytingar í matinum á B6 í samband við fasu 2 eru fult í gongd. Longu nú eru eyka máltíðirnar innførdar, tvs. tíðliga morgun kl. 7 og seint um kvøldið kl. 22. Tá fáa tey eitt glas av onkrum leskiligum, proteinríkum sum proteindrykk, kakao ella suppu. Um kvøldið er drekka broytt frá tí vanliga breyðnum til ymiskar orkuríkar dessertir. Higartil hava tær gagnast sjúklingunum væl. Seinnapartar fáa sjúklingarnir ymiskt litríkt tilhoyr, sum skal gera tallerkin innbjóðandi og fremja matarlystin. Hetta lata tey eisini sera væl at á deildini.
Tað kann vera ein avbjóðing at gera mat, ið er innbjóðandi og samstundis bæði orku- og proteinríkur. Køkurin skal kunna standa inni fyri bæði góðsku og innihaldi. Fyri at halda eyga við innihaldinum í øllum rættum, brúka vit eitt forrit, ið kallast Master Cater System. Hetta er eitt gott amboð, tí umframt innihaldið í matinum, ber eisini til at fylgja við í prísinum á øllum rættum.
Poula Patursson, verkætlanarsamskipari


c: text/html

text:
Fyri jól fekk Jóanes Erik Køtlum starvið, sum forstjóri fyri sjúkrahúsverkið í Føroyum. Í gjár fór hann til verka.
Hann er forstjóri fyri alt sjúkrahúsverkið í Føroyum og umframt tað er hann eisini stjóri á Landssjúkrahúsinum. Hann fer at virka sum evsti stjóri fyri umleið 1100 fólk, ið starvast í føroyska sjúkrahúsverkinum.
Sambært KvF, fer Jóanes Erik Køtlum at nýta fyrstu dagarnar uppá, at seta seg inn í ymsu viðurskiftini hjá sjúkrahúsverkinum, tað vil siga leiðslu, fíggjarviðurskifti, teir ymsu deplarnir og deildirnar. Hann fer eisini at vitja Klaksvíkar og Suðuroyar sjúkrahús.
Karl Birgir: Konan hevði nokk ynskt at eg lá eitt sindur meira í sofuni
Tó, at Karl Birgir Isaksen úr Klaksvík hevur eitt sera lætt sinni og eisini kann finna upp á at arga eitt sindur, so hava...

robotstxt: allowed

filter: keep


text:
Ari av Rana
11.01.2018 - 17:52
Tíðindi > Samfelag & Politikkur > Arbeiðsmarknaður
Nógv fólk var samlað á Vaglinum í dag, tá Føroya Pedagogfelag skipaði fyri mótmælistiltaki.
Jógvan Philbrow, formaður í Føroya Pedagogfelag, setti tiltaki. Jógvan var møttur við lógvabrestum, tá hann tók orðið.
- Nú er nokk. Alt ov leingi fingið ov lítla løn. Landið hevur alt ov leingið fingið alt ov nógv fyri alt ov lítið, segði Jógvan Philbrow.
Mótmælistiltakið var merkt av, at pedagogarnir standa saman. Hetta sæst millum annað í sangunum, sum vórðu sungnir og sum vóru spældir. Hetta vóru sangir sum Hetta fer út til alt Føroyar, Uttanumtos, We’re not gonna take it, Føroyar og Fight the Power.
Sí eisini: Video: We're Not Gonna Take It á Tinghúsvøllinum


text:
Eri farin at ganga til fimleik í badmintonhøllini. Tað er tvær ferðir um vikuna um morgunin. Tað er ein deiligur máti at byrja dagin. Tær ungu, sum hava hetta duga so væl og eru so fryntligar. Allir vøddar verða tiknir ígjøgnum. Tað tekur 5 korter hvørja ferð, og so fáa vit kaffi og frukt aftaná. Í dag var ein serligur dagur, onkur annar skuldi brúka badmintonhøllina, so vit fóru niðan á rossagøtuna og gingu ein langan túr. Kanska í so langt fyri mín smakk, eg eri so óvon nú, men ein herligur túrur.
Hjørdis Verlandsdóttir tók eina mynd við mær uppiá.


text:
Børn og ung røra seg
Leygardagin skipaði ÍSB og Sernám fyri einum barna- og ungdómsdegi fyri blind og sjónveik á Toftum.
Tiltakið byrjaði kl 12.00 við upphiting og smáspølum. Børn, foreldur og systkin stuttleikaðu sær saman við ymiskum venjingum; har vóru m.a. javnvágs- og strykivenjingar. Síðan fóru vit undir at spæla showdown og goalball, ið eru spøl serliga ætlað blindum og sjónveikum, spølini vóru væl umtókt.
Showdown er eitt nýtt spæl í Føroyum: Eitt serligt borð verður brúkt til spælið. Spælararnir hava hvør sítt batt at sláa bóltin við, og standa við hvør sín enda á borðinum. Teir skulu verja sítt mál, samstundis sum teir skulu royna at sláa borðtennisbóltin í málið hjá mótpartinum. Klokkir eru í bóltinum so spælararnir, ið ikki síggja, hoyra hvar bólturin er.
Eftir ein góðan tíma við spølum, rørslu og ítrótti fingu øll okkurt drekkandi og okkurt til matna, og kunnað varð um venjingar- og ítróttamøguleikar í Føroyum, sum feløg og sersamband skipa fyri. Tiltakið endaði við einum áhugaverdum og viðkomandi fyrilestri við Tóru við Keldu. Hon tosaði um sínar royndir sum ítróttafólk og um avbjóðingar og møguleikar, ið fólk við breki hava -eisini innan ítróttaheimin.
Tiltakið í skúlanum á Toftum endaði kl 15.00 og tað er okkara vón, at vit í framtíðini kunnu skipa fyri fleiri venjingum og kappingum fyri børnum og ungum, ið eru blind ella sjónveik.
Myndir frá tiltakinum síggjast við at trýsta HER
Kalendari
Slóðir
Innanlanda
- Ítróttafelagið Smæran
- Ítróttafelagið Svanur
- Ítróttasamband Føroya
- Meginfelag teirra brekaðu
- Javni
- Sjóndepilin
- Deyvafelagið
Nlsk. sambondini fyri brekað
Altjóða sambond


text:
Hósdagin 19. mai skipar granskingarnevndin á Landssjúkrahúsinum fyri árliga granskingardegum. Tiltakið verður i Forhøllini á Landssjúkrahúsinum og er alment og ókeypis.
Skrá
Kl. 13.00 Granskingardagurin verður settur av landsstýriskvinnuni í heilsu- og innlendismálum Sirið Stenberg
Kl. 13.15 Framløgur av granskingarverkætlanum
Kl. 14.30 Postaraframsýning og kaffi
Kl. 15.00 Hvad må sundhed koste?
Fyrilestur v/Jacob Kjellberg, Professari og verkætlanarleiðari á FORA - Det Nationale Institut for Kommuners og Regioners Analyse og Forskning, Danmark
Kl. 15.45 Flottasti postari kosin, og heiðursløn latin
Til ber at lesa um gransking á Landssjúkrahúsinum og síggja myndir frá undanfarnu granskingardøgunum her
Tak niður skrá til prent her


text:
Eydnuhjólið snurrar aftur á Vaglinum
Kommunalpolitikkur -
So snurrar eydnuhjólið hjá Tjóðveldi og restini av samgonguni aftur við fullari ferð á Vaglinum - profilering við skattapengum
Ert tú í einum ávísum samfelagsbólki ella hevur eina ávísa áskoðan, sum líknar henni í býráðssamgonguni, ja so eru størri sannlíkindi fyri, at tú kanst fáa ein vinning við sersømdum. Onki mark sýnist at vera fyri, hvat skattakrónurnar nú verða lutaðar út til.
Hart vunnar skattakrónur verða útlutaðar til ávísar og nærmast útvaldar samfelagsbólkar, meðan vaskikonan, arbeiðsmaðurin ella pensjónisturin lítið og onki fær eyka.
Hjálp teimum at fáa Bussleiðina betri, og síðan deila tey bara út tað, sum skattgjaldarin hevur goldið, fyri á tann hátt at sleppa at profilera seg við skattgjaldarans pengum.
Og hevur tú eina súkklu, ja so kanst tú fáa hana eftirhugdað ókeypis hjá kommununi?
Hví kunnu ikki onnur fáa fleiri tænastur frá kommununi, sum teimum tørvar - rinda vit ikki øll skatt fyri at fáa góðar tænastur?
Hví skal arbeiðsmaðurin í Havn og vaskikonan á Vaglinum rinda fyri rík ferðafólk, sum koma til Havnar, har tey sleppa at koyra ókeypis við einari fult skattafíggjaðari bussleið í Tórshavn. Meðan stendur taxa-chaufførurin til fánýtis og bíðar eftir at tjena eitt sindur upp á ferðavinnuna, men í veruleikanum verða hansara skattakrónur brúktar til at taka livibreyðið frá honum.
Borgarakort - takk!
Vit eiga at seta í verk borgarakort til allar borgarar í kommununi, og har tað verður definerað, hvørjar tænastur ymsu samfelagsbólkarnir kunnu fáa. T.d. kunnu skúlaungdómar, lesandi og pensiónistar fáa sersømdir, sum í øllum øðrum londum rundan um okkum.
Ókeypis tænastur og sersømdir skulu kortini veitast undir skipaðum viðurskiftum - við gjøgnumskygni og við haldgóðum politiskum og samfelagsligum argumentum.
Hví skal t.d. ein einligur pápi ella mamma við børnum, sum er noydd at hava ein bil, fyri at fáa dagligdagin at hanga saman, eisini rinda bussbilletina fyri tey, sum hava góð ráð at gjalda sjálvi?
Vit kunnu og skulu ikki fult út fíggja allar kommunalar tænastur yvir skattin - brúkarar muga eisini gjalda eftir evni og raðfesting skal til.
Annfinn Brekkstein
býráðslimur fyri Sambandsflokkin í Tórshavnar Kommunu
RN


text:
Uppskot til broyting í Tingskipanini
Løgtingsmál nr. 103/2010: Uppskot til broyting í Tingskipanini
Uppskot til broyting í Tingskipanini
§ 1
1) § 53, stk. 5 verður strikað.
2) § 69, stk. 5 verður orðað soleiðis:
“Stk. 5. Løgmaður og landsstýrismenn
hava rætt at koma til orðanna á
fundum.”
3) § 81 verður orðað soleiðis: “§ 81. Á
Løgtingi kann eingin fáa orðið uttan
løgtingsmaður, løgmaður og
landsstýrismaður.
Stk. 2. Løgtingsformaður kann loyva
ríkisovastum ella øðrum tignarligum
umboðum at halda røðu fyri
løgtingsmonnum á løgtingsfundi.”
§ 2
Broytingin kemur í gildi ólavsøkudag
2011.
Viðmerkingar
Uppskotið ger tingskipanina ruddiligari. Vanliga er ikki góður siður at endurtaka
hægri reglur í lægri, tí er ongin orsøk, at tingskipanin endurtekur stýrisskipanina.
Hartil kemur, at komandi stjórnarskipan helst fer at taka av ex officio umboðan fyri
fremmant vald í parlamenti, tjóðartingi føroyinga.
Á Løgtingi, 1. mars 2011
Tórbjørn Jacobsen


text:
Mark David Chapman, sum fyri skjótt 36 árum síðani skeyt John Lennon, hevur fyri níggjundu ferð fingið noktandi svar frá amerikansku myndugleikunum upp á áheitan um at verða leyslatin.
Tað var 8. desember í 1980, at Chapman við køldum blóði skeyt Lennon uttan fyri Dakota-bygningin í New York, har víðagitni tónleikarin og kona hansara Yoko Ono búðu. Chapman varð seinni dømdur millum 20 ár og lívlangt fongsul fyri morðið og hevur sitið inni síðani.
Í síðstu viku royndi hann fyri níggjundu ferð at verða royndarleyslatin, men fekk noktandi svar. Grundgevingin hevur hvørja ferð verið, at tað hevði undirgrivið rættartrygdina at latið Chapman leysan.
Sambært blaðnum The Daily News eru fimm brøv komin til myndugleikarnar seinastu tvey árini við áheitan um at lata Chapman leysan. Hinvegin eru tvey brøv eisini komin við áheitan um tað øvuta - annað av teimum kom frá Yoko Ono, sum segði seg stúra fyri trygdini hjá sær sjálvari eins væl og synunum, sum hon fekk saman við John Lennon, um Chapman sleppur út. Samstundis hevur Ono róð framundir, at tað allarhelst er tryggari hjá Chapman at sita í fongsli enn at vera úti, tí mong munnu vera hugað at hevna morðið á Lennon.
Mark David Chapman sigur seg hava funnið Jesus, meðan hann hevur sitið í fongslinum, og at ein prestur hevur lovað sær arbeiði, um hann verður latin leysur. Eina ferð loypti hann øði í Yoko Ono við at siga, at John Lennon hevði havt fyrigivið sær.


text:
v/Johan Mortensen, musikkskúlaleiðari
FO-660 Undir Gøtueiði
Tlf. +298 212327
johan.mortensen@skulin.fo
Eitt sindur um musikkskúlan
Nes sóknar Musikkskúli er ein kommunalur stovunur, sum verður stjórnaður av eini nevnd, ið hevur 5 limir. Nevndarlimirnir verða tilnevndir av Runavíkar býráð, sum velur 3 limir, og Nes bygdaráð sum velur 2 limir, fyri eitt valskeið ísenn, skrivarin í nevndini er úr fyrisitingini í Nes kommunu.
Endamálið við stovninum er at vekja ans fyri tónlistini. At menna tónlistarligu gávur næminganna og í aðramáta at leggja støði undir einum ríkum tónleikalívi, eitt nú við samanspæli, sangi, fyrireika konsertir og spæla til ymisk almenn endamál. Tað eru frá 130 til 150 næmingar tilmeldaðir fyri skúlaárið.
Nevnd skúlans
Fyri Runavíkar kommunu
Terje Vestergaard, formaður
Selinda í Heiðinum
Jóhan Vest
Fyri Nes kommunu
Elin á Torkilsheyggi
Høgni Hansen
Stutt kunning til foreldur og næmingar
Nes Sóknar Musikkskúli er ein kommunalur musikkskúli, ið fevnir um musikkskúlavirksemið í Runavíkar- og Nes kommunum. Lærararnir, ið undirvísa í musikkskúlanum, skulu allir hava hægri tónleikaútbúgving. Bert í teimum førum, har eingir útbúnir lærarar fáast, verða aðrir lærarar settir sum vikarar í staðin.
Í skúlanum á Skála verður vanliga undirvíst í klaveri, guitar, bassguitar og tvørfloytu. Hin undirvísingin fer fram í skúlunum í Runavík og í skúlanum á Toftum. Næmingar í øllum musikkskúlaøkinum eiga eisini part í hesari undirvísingini.
Ein ávísur partur av musikkskúlaundirvísingini fer fram í vanligari skúlatíð, har næmingar verða tiknir út úr tímum eftir rullandi tímatalvum, so teir ikki missa somu skúlatímar viku eftir viku. Nakað av undirvísingini í musikkskúlanum fer kortini fram eftir vanliga skúlatíð.
Teir næmingar, ið skulu spæla klaver og guitar , mugu sjálvir hava ljóðføri at venja á. Best er, um trummunæmingarnir hava trummur heima ella í hvussu er hava høvi at venja onkustaðni. Teir næmingar, ið spæla hini ljóðførini, sleppa at læna ljóðførið frá musikkskúlanum uttan kostnað. Foreldur / avvarðandi skulu tó undirskriva eitt lániskjal, har tey átaka sær ábyrgdina av ljóðførinum, ið barn teirra hevur fingið til láns.
Í Nes Sóknar Musikkskúla eru hesi ljóðfør at velja ímillum
KLAVER / GUITAR / BASSGUITAR / VIOLIN / CELLO / KONTRABASS / KLARINETT / SAXOFON / HORNORKESTURLJÓÐFØRI / TVØRFLOYTA / TRUMMUR.
Kostnaður
Tað kostar 400 kr pr. hálvár fyri hvønn næming at spæla í Nes Sóknar Musikkskúla. Systkin fáa kortini avsláttur og gjalda 350 kr pr. hálvár.
Tekning
Næmingar kunnu tekna seg alt árið. Fartelefonin hjá Nes Sóknar Musikkskúla er +298 21 23 27 og teldupostadressan er johan.mortensen@skulin.fo.
Undir øllum umstøðum mugu foreldrini vita av, tá næmingur teknar seg. Tað kann meir enn so henda, at tað ljóðføri, ið næmingurin ynskir sær, er fullteknað. Í tí førinum verður næmingurin settur á bíðilista og fær so boð, tá møguleiki er at sleppa framat.


text:
Tá Sunnvá og eg eru í býnum, finna vit onkuntíð veg inn í ymiskar endurnýtsluhandlar. Sum oftast fari eg tómhent út aftur, men onkuntíð havi eg eydnuna við mær, finni nálina í sátuni, og komi heim við onkrum góðum. Hesi 6 pløggini eru øll keypt í ymiskum endurnýtslu-høpi
1. Svørt rullukraga-troyggja úr angora keypt í Episode, Keypmannahavn. Hon er so heit og bleyt at vera í, og eg havi brúkt hana nógv í vetur.
2. Hvít/krem bundin troyggja keypt á marknaði í Mauerpark, Berlin. Keypti hana við myndini av Alexa Chung í eini grovt bundnari, oversize troyggju í høvdinum. Eisini ein heit troyggja, ið er deiliga ómakaleys at vera í
3. Tað er ikki ofta man finnur eitt par av buksum sum siga spaðar 2 í endurnýtslu, men ein dagin tá eg fór inn í tann lokala Frelsens Hær Genbrug á Holmbladsgade hingu eitt par av svørtum Won Hundred buksum, sum passa sum fótur í hosu.
4. Svartur kjóli keyptur á Ólavsøku 2007 í einum pop-up endurnýtsluhandli á Káta Horninum. Hesin hevur verið til nógvar góðar veitslur - bæði hjá mær og Sunnvá
5. Brúnur leður ryggsekkur keyptur á marknaði í Mauerpark í Berlin.
6. Svørt clutch, sum eg havi fingið í føðingardagsgávu frá fittastu gentu í Brighton.


text:
Fyrri hálvfinaludysturin í kappingini um Løgmanssteypið var í Klaksvík í kvøld, har KÍ tók móti EB/Streymi.
Líkindini at spæla vóru av teimum bestu, sól, bert lítið lot, og sum altíð vóru nógvir áskoðarar til ein dyst í Klaksvík.
Útgangasstøðið hjá okkum var ikki at tapa, og helst skorað okkurt málið í Klaksvík, sum kann koma væl við, tá returdysturin verður í Streymnesi 7. august.
Last Updated on fríggjadagin, 31. mai 2013 00:01
Sæð: 2060 ferðir
Tað er langt ímillum at royndu kvinnurnar hjá KÍ tapa ein dyst í landskappingini, men sunnudagin eydnaðist tað felagsliði okkara EB/Strreymi/Skála at vinna 2-0 á KÍ við Margáir.
Vit skulu heilt aftur til apríl 2009 fyri at finna eitt annað tað hjá KÍ-kvinnunum, tá KÍ á heimavølli tapti 1-0 móti AB.
Last Updated on mikudagin, 29. mai 2013 14:00
Sæð: 2071 ferðir
Tað eydnaðist ÍF at bróta sigusrøðina hjá EB/Streymi í jøvnum dysti í Fuglafirði í kvøld.
Tó iðra vit okkum um, at ikki eydnaðist okkum at fáa øll stigini, tí eftir tvær ferðir at vera á odda, eydnaðist tað ÍF at javna, seinnu ferð við sera ivasomum máli, sum helst bara linjuverjin sá innanfyri.
Last Updated on fríggjadagin, 24. mai 2013 23:32
Sæð: 2318 ferðir
Tað er nógv, sum bendir á, at KÍ aftur í ár verður steypavinnari hjá kvinnum.
Í hvussu er verður tað at kalla ómøguligt hjá okkara kvinnum at koma víðari til finaluna, eftir at vit í kvøld taptu 4-0 við Margáir. Fyri at koma víðari krevst nú, at vit vinna við 5 málum í Klaksvík, og tað er bara á pappírinum, at slíkir møguleikar finnast.
Last Updated on fríggjadagin, 24. mai 2013 00:13
Sæð: 1922 ferðir


text:
Sambært ALS-lógini skulu øll, sum fáa løn og eisini arbeiðsgevarar, sum rinda løn, gjalda 1,25 prosent av lønini til ALS. Tað vil siga, at um tú arbeiðir á einum virki og fært 100.000 krónur í løn í eitt ár, so skal ALS hava 1.250 krónur frá tær, og harafturat skal virkið, sum rindar tær lønina, eisini rinda 1.250 krónur til ALS. ALS fær sostatt 2.500 krónur tilsamans, hvørja ferð tú tjenar 100.000 krónur.
Um tú missir arbeiði, so hevur tú rætt at fáa arbeiðsloysisstuðul frá ALS. Hugt verður eftir, hvussu nógv tú hevur tjent seinastu 12 mánaðirnar, áðrenn tú misti arbeiðið, og so kanst tú fáa 75 prosent av tí upphæddini í stuðli. Tað vil siga, at um tú hevði 100.000 krónur í inntøku farnu 12 mánaðirnar, so fært tú 75.000 krónur útgoldnar tað næsta árið, um tú einki arbeiði hevur.
Út frá tí kundu vit hildið, at ein persónur, sum fær eina millión í løn í eitt ár og so missir arbeiðið, skuldi fingið 750.000 krónur frá ALS tað næsta árið – tað svarar til 62.500 krónur um mánaðin. Men tað hevur ALS ikki ráð til. Tí er eitt "loft" sett, so at eingin kann fáa meira enn 17.500 krónur um mánaðin, sama hvussu stór inntøkan var undanfarnu 12 mánaðirnar. Eisini á inngjaldssíðuni er eitt loft. Tey, sum hava meira enn 650.000 krónur í inntøku um árið, rinda ikki ALS-gjald av tí partinum, sum er omanfyri 650.000 krónur.
Um tú einki arbeiði hevur í tvey ár, so er tað ikki soleiðis, at tú tað seinna árið bara fært 75 prosent av tí, sum tú fekst frá ALS tað fyrra árið. Har sigur lógin, at so leingi sum tú ert í ALS, broytist gjaldið ikki. Tað merkir, at tú fært alla tíðina 75 prosent av inntøkuni, sum tú hevði, áðrenn tú misti arbeiðið.
Um tú fært arbeiði aftur í eitt styttri tíðarskeið og so aftur missir arbeiðið, kann útgjaldið broytast, men um tað er styttri enn eitt ár, síðani tú seinast vart í skipanini, varðveitir tú tað gamla útrokningargrundarlagið, um tað er hægri enn tað nýggja útrokningargrundarlagið.
Fyri hvørji 4 ár, sum ganga, kann ein arbeiðsleysur í mesta lagi fáa arbeiðsloysisstuðul í 648 dagar, (sum svarar til 2½ arbeiðsár). Eftir hetta steðgar útgjaldið, og hann ella hon hevur ongan rætt til arbeiðsloysisstuðul teir næstu 24 mánaðirnar. Men tá 24 mánaðir eru farnir, ber til at koma inn aftur í skipanina - eftir somu treytum, sum tá søkt varð um stuðul fyrstu ferð.


text:
Sum liður í miðvísa arbeiðinum at dagføra Heilsumiðstøðina í Vági, er vestara síða og ein partur av norðaru síðu nú skift.
Seinastu árini hava tað afturvendandi verið avbjóðingar við inniluftini í Heilsumiðstøðini í Vági. Hóast takið varð skift og ventilatiónin dagførd fyri tveimum árum síðani, so bøtti hetta ikki munandi um inniluftina.
Síðan í fjør-heyst hevur verið arbeitt miðvíst við at dagføra Heilsumiðstøðina fyri at bøta um inniluftina, eftir tilmæli frá serkunnleika. Í hesum sambandi eru ventilar settir í útveggir, rúm eru nýgjørd inni í Heilsumiðstøðini. -Og nú er eisini vestara síða og partar av norðaru síðu skiftir, sum liður í dagføringum á Heilsumiðstøðini, sum skulu bøta um inniluftina.
Næstu vikurnar verður hildið áfram at dagføra og nýgera rúm inni í Heilsumiðstøðini. Og fyrireikingarnar við at seta upp nýggja ventilatión eru komnar væl áleiðis, og verður nýggja ventilatiónin sett upp so skjótt, sum fyrireikingar arbeiðið er liðugt.
Tað eru Vágs, Sumbiar, Porkeris og Hovs kommuna, sum í felag eiga Heilsumiðstøðina í Vági.


text:
Røða hildin á tiltakinum “Tí loysing” hjá Unga Tjóðveldi fríggjakvøldið 2. august 2013.
Eg plagi at elska at skriva røður, og elska at halda tær, tí svaraði eg sjálvandi beinanvegin játtandi, tá Úlvhild ringdi og spurdi um eg kundi røða til tiltak hjá Unga Tjóðveldið, tí eg elski eisini Unga Tjóðveldið.
Eftirsum eg longu hevði játtað, so vildi eg ikki nokta, tá eg fekk evnið at vita. Men “Tí loysing” er ikki eitt evnið eg sjálvur hevði valt, at røtt um. Balansan millum klisjeirnar og eina listavísing av politiskum fyrimunum og vansum er eitt sindur møtumikil at skula finna, um man samstundis skal vera relativt undirhaldandi, so at tit skulu tíma at lurta.
Men harafturat, er loysingin mínum hugaheimi, ikki tað primera. Eg vil heldur hava eitt samhaldsfast land, har mannarættindi vera vird og eitt land, har vit hava fyrimyndarligar og skilagóðar politikarar, ið virka fyri okkum og okkara landi.
Tað hava vit ikki í dag, og eg haldi at ríkisrættarliga støðan eigur ein stóran part av skuldini. Tí hevur loysingin sjálvandi týdning á tann hátt, at hon kann fáa okkum úr hesari undarligu støðuni, ið ríkisfelagsskapurin er.
Loysingin er í mínari verð eitt neyðugt stig, eitt stig, ið gevur okkum tey amboð og tað frælsið, ið skal til fyri at stýra hesum landi á ein ábyrgdarfullan hátt.
Sambandsundirbrotligheitin, ið merkir okkum øll, er ein umfarsótt, ið smittar illa, hon rakar okkum í heilan, eitt slag av bruna, vandamikil heilabruni við øgiligum fylgjum. Tað eru ikki bara sambandsfólk, ið eru rakt av hesum, tað eru vit øll. Vanlig tekin eru líkasæla, væntandi støðutakan í álvarsmálum og manglandi ábyrgdarkensla. Lat okkum kalla umfarssóttina við sínum veruliga navni: Sambandssóttin.
Vit síggja hetta t.d. tá vit føroyingar fara á val. Skulu vit døma eftir fleiri av teimum, ið verða vald inn, verður demokratiska avgerðin í valklivanum tikin við sama álvara, sum sms atkvøðan til donsku X-Factor finaluna. Einasti munurin eru, at X-Factor fært tú ordna beinleiðis úr sofuni.
Kriteriir sum, at viðkomandi sær fittur út við sínum ljósa hári og bláu eygum, er úr somu samkomu sum eg, er ordiliga hittinorðaður, hevur lovað mínari bygd ein tunnil ella eina ítróttarhøll, fer at geva onkrum eg kenni eitt fiskiloyvi ella annað líkasælt eru alt avgerandi. Meðan førleikar sum vit og skil, heiðurligheit og førleikar at stýra landinum als ongan týdning hava.
Harra guð, eftir at hava lisið úttalilsini hjá Hanusi Samró í dag um at barsiliskipanin ikki skal vera ov góð, tí kvinnurnar skulu motiverast til at fara skjótt til arbeiðis aftur, so má man stúrsa við, at onkur hevur valt henda mann, tað kunnu ikki vera fólk, ið taka demokratiið serliga alvorligt.
Sambandssóttin hevur givið okkum sitandi samgongu, eisini Hanus Samró, hon hevur gjørt, at einki hevur konsekvens í politikki longur, at landsstýrisfólk ikki longur nýtast at fylgja landsins lógum, siga sannleikan ella nakað annað.
Vit eru eitt land uttan greiða fatan av ábyrgd og skyldum, tí vit ríkisrættarliga er ein vavgreytur, tá tað kemur til skyldir og ábyrgd.
Harra guð, hava tit lisið Sjúrð Skaale á Facebook, hann vil guð hjálpimeg hava okkum inn í ES, henda fanans felagsskap, ið vísir seg frá sínari ljótastu síðu móti okkum í løtuni, eins og tey gjørdu, tá tey av órøttum kravdu endurgjald móti íslendingum í Icesave málinum.
Sjúrðasa dreymur um ein taburett í Evropa hevur størri týdning enn vanligur integritetur og hampiligheit. Skít verið við, um felagsskapurin er óetiskur vemmiligur og kúgandi, so leingi man er við til at kúga og vera vemmiligur so gongur tað nokk. Hvør velur ein tílíkan mann, mítt svar er tey sambandssjúku?
– Farsan um spekulantholið hjá Kára Post er eisini avleiðing av sambandssóttini.
– Ófíggjaði flatskatturin er avleiðing av sambandssóttini eins og ríkmannaskattalætting hjá ABC var tað.
– Forskattingin av pensjónum við rokning sendari til komandi ættarlið er avleiðing av sambandssóttini
– Manglandi kommunusamanleggingarnar og farsuaktiga fólkaatkvøðan, eisini sambandssóttin. Hvat er tað við Kára Post og farsum? Hann átti heldur at hildið til í Sjónleikarhúsinum enn í Tinganesi.
– Kreppan í 80’unum var eisini avleiðing av somu sambandssótt.
Eg nokti at trúgva, at føroyingar eru bíttari enn onnur fólk. Eg nokti at trúgva, at tað veruliga er ein meiriluti av føroyingum, ið ikki ynskir tað besta fyri land og fólk. Hóast ein meiriluti av føroyingum til seinasta val ikki valdi, tað ið er best fyri land og fólk.
Føroyingar eru illa raktir av zombiesóttini – eg meini sambandssóttini – henda sjúka er í mun til zombiesótt møgulig at grøða. Heilivágurin eitur loysing, sjálvbjargni og ábyrgd.
Slutt við loysnum har móður Danmark kann taka um endan, har vit ikki ordiliga bestemma ella ordiliga hava ábyrgd, slutt við, at vit ikki umboða okkum sjálvi í tingingum við umheimin.
Vit nýtast ikki at óttast, vit eru ikki eitt lítið land, við sjóøki eru vit eitt stórt land, á stødd við Grikkaland, ið er eitt av teimum londunum, ið hevur víst, at sambandssóttin eisini herjar innan fyri ES.
Mest av øllum eru vit eitt land við dugnaligum og røskum fólki, flest øll hava vit hava vit tørv á heilivági, men vit eru bæði dugnalig og røsk.
Vit hava okkara fisk, okkara undirgrund, okkara vøkru náttúru, men mest av øllum okkara dugnaliga fólk. Við rætta heilivági gongur alt nokk. Heilivágurin er loysing, so tí loysing, heldur nú enn seinni.


text:
10. desember
10. desember er dagur 344 í árinum í gregorianska kalendaranum (dagur 345 um skotár er). 21 dagar eru eftir av árinum. Dagurin er altjóða mannarættindadagur.
Innihaldsyvirlit
Hendingar[rætta | rætta wikitekst]
- 1799 - Frakland upptekur metraskipanina.
- 1817 - Mississippi gerst tjúgundi statur USA.
- 1868 - Fyrstu ferðsluljósini verða sett upp í London.
- 1901 - Fyrsta Nobelsvirðislønin verður veitt í Svøríki.
- 1932 - Tailand gerst lýðveldi.
- 1936 - Edward VIII kongur av Bretlandi sigur frá sær trúnuna, fyri at kunna giftast Wallis Simpson.
- 1948 - Mannarættindayvirlýsingin verður samtykt í ST, og hesin dagur er tí altjóða mannarættindadagur.
- 1963 - Sansibar fær fullveldi frá Bretlandi.
- 1965 - Grateful Dead hevur sína fyrstu tónleikaframførslu.
- 1968 - Størsta rán í japanskri søgu fer fram í Tokyo. Ránið verður kallað "300 milljóna jen ránið", og er enn óuppklárað.
- 1983 - Demokrati verður endurstovnað í Argentina, tá Raúl Alfonsín gerst forseti.
- 1996 - Nýggj grunnlóg Suðurafrika verður almannakunngjørd av Nelson Mandela forseta.
- 2002 - Vágatunnilin letur upp
Mentan[rætta | rætta wikitekst]
- 1884 - Adventures of Huckleberry Finn hjá Mark Twain verður útgivin.
Føðingar[rætta | rætta wikitekst]
- 1830 - Emily Dickinson, amerikanskur yrkjari (d. 1886)
- 1955 - Helena Dam á Neystabø, føroyskur politikari
- 1960 - Kenneth Branagh, Norðírskur sjónleikari og leikstjóri
- 1985 - Raven-Symoné, amerikonsk sjónleikarinna og songkvinna.
- 1990 - Pál Joensen, føroyskur svimjari
Andlát[rætta | rætta wikitekst]
- 1896 - Alfred Nobel, svenskur alisfrøðingur og stovnari Nobelvirðislønarinnar (f. 1833)
- 1967 - Otis Redding, amerikanskur sangari (f. 1941)
- 2005 - Richard Pryor, amerikanskur sjónleikari og skemtari (f. 1940)


text:
- Samanumtikið er úrslitið haldgott. Úrslitið er merkt av, at samtakið gjørdi av at gagnnýta góðu gongdina seinnu árini til at geva kundanum uppaftur betri tænastur og lægri prísir. Saman við stóru íløgunum í nýggja landsumfatandi 4G LTE netið, hevur hetta merkt fíggjarárið 2015, soleiðis at úrslitið er lakari enn árini frammanundan, staðfestir Jan Ziskasen, stjóri í Føroya Tele.
Føroya Tele hevur á ársaðalfundi týsdagin 7. juni kunngjørt roknskapin fyri 2015. Roknskapurin vísir eitt avlop á 29,8 milliónir krónur eftir skatt. Áðrenn skatt var úrslitið 39,8 milliónir krónur. Til samanberingar var úrslitið eftir skatt 58,3 milliónir krónur í 2014.
Verður hugt nærri at roknskapinum sæst, at úrslitið áðrenn avskrivingar var góðar 138 milliónir krónur í 2015 samanborið við 162 milliónir krónur í 2014.
Lækkandi prísir á fartelefoni
Síðan ver kom í 2014, eru stórar broytingar hendar á føroyska marknaðinum, skrivar Føroya Tele í tíðindaskrivi. Prísurin er nógv lækkaður, og í 2015 fór Føroya Tele uppaftur bjóðaði føroyska brúkaranum fría talu í flestum londum í Evropa, meira data í haldini og eitt trygt og gott hald til ung.
- Broytingarnar síðstu tvey árini hava ført við sær, at haldini á føroyska marknaðinum nú veruliga kunnu sammetast við grannalondini. Hetta er ein gongd, sum Føroya Tele er errið av at hava slóðað fyri, sigur Jan Ziskasen.
Í 2015 avgjørdi Føroya Tele at bjóða arbeiðið út at gera nýggja 4G LTE netið. Endin varð, at Føroya Tele – eftir at hava samstarvað við Ericsson í meira enn eina øld – gjørdi avtalu við nýggjan veitara. Huawei úr Kina kundi veita ta bestu tøknina og gera arbeiðið bæði skjótast og bíligast.
Síðst í 2015 komu fyrstu støðini á nýggja nýggja netið, og útbyggingin heldur fram, til alt landið er fevnt av nýggja netinum. Í dag hava 95% av føroyingum atgongd til 4G LTE.
25 milliónir í vinningsbýti
Úrslitið áðrenn skatt er lakari enn árið fyri. Hetta kemst í høvuðsheitum av stóru íløgunum, sum Føroya Tele hevur gjørt í farnetið og breiðbandskervið, samstundis sum prísirnir eru lækkandi fyri fjarskiftistænasturnar. Aðalfundurin hjá Føroya Tele gjørdi av at rinda eigaranum, sum er Føroya landsstýri, 25 milliónir krónur í vinningsbýti.
Broytingar í nevndini
Nevndin í Føroya Tele er mannað við fýra umboðum, sum eru vald av landsstýrinum, og trimum starvsfólkavaldum nevndarlimum. Nevndarlimirnir hjá landinum standa fyri vali á hvørjum ári.
Á aðalfundinum varð ein útskifting gjørd í nevndini. Ólavur Ellefsen er farin úr nevndini, og fyri hann hevur landsstýrismaðurin í vinnumálum valt Johnni Poulsen.
Nevndin í Føroya Tele er nú mannað soleiðis: Ómar Svavarsson, Gloria Kalsø, Annbritt Klausen og Johnni Poulsen, sum eru vald av landsstýrinum, og Poul Poulsen, Ólavur Simonsen og Osvald Joensen, ið eru starvsfólkavaldir nevndarlimir.
Eftir aðalfundin skipaði nevndin seg við Ómari Svavarssyni sum formanni og Gloriu Kalsø sum næstforkvinnu.


text:
Ógvusligi jarðskjálvtin á Kos hevur gjørt stóran skaða – her er tað ein kirkja (Mynd: EPA/GIANNIS KIARIS)
Jarðskjálvti: Føroyingur fingið skaða á Kos
2017-07-21 11:08
Leif Láadal
Uttanríkis- og vinnumálaráðið sigur seg hava fingið fráboðan um, at ein 20 ára gamal føroyingur er millum tey skaddu í jarðskjálvtanum á griksku oynni Kos í nátt.
- Maðurin er á sjúkrahúsi, men talan er ikki um álvarsligan skaða. Tey avvarðandi hjá manninum eru kunnað, upplýsir Uttanríkis- og vinnumálaráðið.
Sum haldari fart tú atgongd til alt tilfar í blaðinum á netinum, umframt tíðindi. Trýst á "Tekna hald" og skráset teg
Dimma Pluss og prent
kr. 129 / mðr
Dimma Pluss
kr. 99 / mðr
Dimma Pluss og Prent 365 dagar
kr. 1548 / 365 dagar
Dimma Pluss 365 dagar
kr. 1188 / 365 dagar


text:
Tað hevur verið ein friðarlig nátt hjá løgregluni. Tað veit vakthavandi á løgreglustøðini at siga.
Ein maður varð tikin, fyri at sigla ávirkaður úr Nólsoy til Havnar, við nøkrum ungum fólki umborð. Maðurin varð tikin, og løgreglan tók blóðprøva, sum víst,i at maðurin var ávirkaður.
Annars vórðu tveir gásaungar dripnir á eini trøð í Skopun. Brotsmaðurin hevði druknað gásaungarnir, og tað var eigarin av trøðni, sum fann gásaungarnir í morgun. Løgreglan vil hava upplýsingar, um nakar veit okkurt at siga um málið, men løgreglan sigur eisini, at tey hava onkur nøvn at ganga eftir.


text:
Rúni Brattaberg, operasangari, fekk Mentanarvirðisløn Landsins í ár. Í grundgevingum sínum sigur dómsnevndin millum annað, at Rúni síðani aldarskiftið hevur virkað við operaleikhús kring stóran part av heiminum. Hóast hann lutfalsliga seint í lívinum valdi at halga seg operasangin, hevur hann við eyðsýndu evnunum og sterku, sermerktu rødd síni megnað at skapað sær eina undranarverda yrkisleið. Einamest hevur hann sligið sítt navn fast sum einastandandi tulkari av operum Wagners.
Heiðursgáva Landsins varð latin Steinprenti, grafiska verkstaðnum í Havn. Grafiski verkstaðurin varð settur á stovn í 1999. Eftir eitt tíggju ára skeið í hølum á Listasavni Føroya í Gundadali flutti verkstaðurin í 2009 oman á Skálatrøð og tók navnið Steinprent.
Virðislønina til unga listafólkið fekk Anna Malan Jógvansdóttur. Í 2015 gav Anna Malan Jógvansdóttir út yrkingasavnið Undirfloyma, sum hon listprýddi sjálv.


text: Sports Illustratedskrivar um “Fimm ting vit lærdu av HM í Rom “, har tað fremsta er at “tað má hava verið draktirnar”. The Wall Street Journal heldur at serliga foreldur eiga at fegnast, nú dýru superdraktirnar forsvinna. USA Today skrivar um hvussu svimjingin hevur fingið spaltupláss sum ítrótturin annars bara fær tá ið OL er, vegna rokið runt superdraktirnar, og ‘trash talk’ millum svimjarar. Og Plastics News hevur eina útgreinaða lýsing av hvørji krøv FINA setur til nýggju draktirnar, um at tær skulu vevast og bindast, og til dømis ikki mugu hava roðslulíknandi løg.


text:
19. Sep 2017
Tað verður aftur ein bardagi um at fáa øll trý stigini til høldar, tá vit kl. 18.00 mikukvøldið møta EB/Streymi við Margáir.
15. Sep 2017
Stey stig eru upp til niðurflytingarstrikuna, og 18 eru eftur at spæla um, nú 22. umfar verður bríkslað í gongd leygardagin. Vit taka ímóti Skála á Dungasandi, og hava fyrr í ár staðið okkum væl ímóti teimum.
09. Sep 2017
(Dagført) Við sigrinum í finaluni um Eilif Arge-steypið, gjørdust genturnar fyrsta liðið hjá unga felag okkara, ið vinnur steypakappingina. Liðið er bert tað triðja úr Vágum nakrantíð, ið vinnur steypakapping.
09. Sep 2017
07 Vestur gentur U14 vunnu seinnapartin 2-1 í sera spennandi steypafinaluni móti AB/B71. Genturnar hjá Mass Anthoniussen komu á odda 1-0, og beint fyri dystarenda avgjørdu okkara røsku gentur dystin. HJARTALIGA TILLUKKU ØLL SOMUL!
07. Sep 2017
Mótstøðuliðið sunnudagin er Víkingur, sum á greiða 1. plássinum í deildini hevur 42 stig. Á næstaftasta plássi liggja vit, við 16 stigum.
05. Sep 2017
Gentur U14 hava spælt seg í steypafinaluna, og leygardagin skal slagið standa. Dysturin móti AB/B71 verður spældur á Tórsvølli kl. 14:30, og fjepparabussurin koyrir kl. 13:15. Øll eru meira enn vælkomin at stuðla okkara liði!
04. Sep 2017
Mikukvøldini 13. og 27. septembur kl. 20:00 verður venjing fyri kvinnum, GU17 og Old Girls í Sørvági. Mikukvøldið 18. oktobur kl. 18:00 verður leikarafundur fyri allar tær, í hava áhuga at spæla komandi ár.
28. Aug 2017
Við stuttari og stuttligari venjing og hugnaløtu aftaná, meðan gentur U8 spældu uttanfyri, hevði kvinnudeildin hjá 07 Vestur sítt fyrsta tiltak.


text:
- Tíðindi, mentan og ítróttur
Fiskamarknaðurin seldi fyri 16 miljónir í dag
Seld vórðu 9.000 tons av norðhavssild hesum skipum:
Norðborg keypti 2.700 tons
Borgarin keypti 600 tons
Fagraberg 2600 tons
Hoyvík 1.700 ton
Nýborg 1.400 tons.
Hesi 9.000 tonsini vórðu seld fyri góðar 13,8 miljónir krónur, og miðalprísurin var 1,54 fyri kilo.
9.000 tons av svartkjafti vórðu eisini seld hesum skipum:
Christian í Gótinum keypti 550 tons
Næraberg 1.150 tons
Fagraberg 2.700 tons
Hoyvík 2.600 tons
Nýborg 2.000 tons.
Hesi 9000 tonsini av svartkjafti vórðu seld fyri góðar 2,1 miljón krónur, og miðalprísurin var 23 oyru fyri kilo.
Aftur hósdagin
Hósdagin verður afturlatin uppboðssøla á Vørn. Seld verða 9.000 tons av svartkjafti og 9.000 tons av norðhavssild.
Seinastu uppboðssølurnar av fiskirættindum á hesum sinni vera týsdagin 19. september og hósdagin 21. september.
Sí eisini


text:
Eg eri komin fram á eitt lesarabræv i Dagblaðnum frá 4. desember í 1956, har ítróttafólk mala frá, at danin Frits Jensen sleppur at byggja fyrstu bensinstøð av sínum slagi í Gundadali. Fólk vísa í lesarabrævinum á, at eingin bensinstøð er teknað í heildarætlanina fyri Gundadal. Býráðið eigur beinanvegin at vísa á annað stað í býnum til nýggju bensinstøðini. Og ítróttafólkini halda fram í lesarabrævinum.
– Gundadalur er ætlaður til leikpláss, vøllir, plantingar, beinkir at sita á o.s.fr. Hví so at kloyna eina bensinstøð upp í hesa stórfingnu ætlan. Um býráðið fremur hesa ætlan í seinastu løtu, áðrenn verður valt av nýggjum, skal tað ongan heiður eiga fyri tað. Hetta uppískoyti til Gundadal eigur, um tað verður samtykt, at verða uppkallað eftir teim smávísu fedrum har sita. Men tað eigur ikki at vera samtykt, siga ítróttamenninir millum annað í lesarabrævinum frá 4. desember 1956.
Býráðsval var hetta árið tann 30. desember, og óivað var málið um bensinstøðina ikki avgjørt fyri býráðsvalið. Men eitt liggur púra fast, at Frits Jensen fekk at enda byggiloyvi til bensinstøðini ella rættari sagt “servicestøðina” í Gundadali, sum var hin fyrsta av sínum slagi í Føroyum. Frits Jensen byrjaði annars við egnum bilverkstaði í Havn í 1952, og í 1959 flutti hann virksemið niðan í nýggju støðina í Gundadali. Aftrat verkstaðnum var eisini sølubúð, sum seldi eykalutir til bilar. Og so seldi støðin sjálvandi eisini bensin og diesel til bilar og motorsúkklur.
Aftrat støðini bygdi Frits sær sethús, har hann og konan búðu. Tey høvdu eingi børn, men høvdu alsk fyri hundum. Eg kendi væl Fríts Jensen, ella rættari sagt, vit øll kendi Frits, tí hann var so blíður og fyrikomandi maður. Sum ungir dreingir gingu vit nógv í biograf, og Frits sá allar filmar, sum komu til landið. Frits gavst við bensinstøðini í 1984, og eftir hetta flutti hann til Danmarkar.
Áhugavert at koma fram á slík gomul lesarabrøv, tí nú skjótt trýs ár seinni er heildarmyndin í Gundadali vorðin øðrvísi, enn tá ítróttamenninir skrivaðu lesarabrævið í Dagblaðið í 1956. Bensinstøðin er framvegis har, tey selja bensin og diesel, men har er eingin bilverkstaður, og fólk búgva ikki í húsinum suðureftir. Harafturímóti er upprunaliga “servicestøðin”, sum liggur uttanfyri ítróttaøkið, vorðin ein stórur handil. (Vagnur)


text:
OM og Europeiska áarnetið
OM OG EUROPEISKA ÁARNETIÐ
- av bakkastokki 28. desember
Kristiliga Tíðindatænastan hevur áður borið tíðindi um ætlaðu báta- og áarverkætlanina hjá Missiónsfelagsskapinum Operation Mobilisation, stytt OM – nú er spennandi nýtt hent í hesum máli!
Báta- og áarverkætlanin hjá OM er nýhugsan innan Operation Mobilisation, tá felagsskapurin higartil einans hevur nýtt havgangandi skip so sum Logos, Doulos og Logos Hope, sum er gamla Norrøna.
Við nýggju verkætlanini ynskir OM-Europa at nýta farleiðina, sum liggur fram við teimum túsundtals mongu kilometrum av áar- og kanalbakkum í Europa, sum spenna frá Norðsjónum og heilt til Svartahavið. Við Europeisku áirnar og kanalirnar búgva milliónir av menniskjum, sum OM-Europa ynskir at náa við evangeliinum.
BÁTURIN FUNNIN
Til tess at náa hesum máli hevur OM leita eftir hóskandi áarbáti ella áarcruisebáti, sum tað eisini eitur, og í hesum døgum er sáttmáli gjørdur, sum framvegar bátin til endamálið. Tíðaravmarkaður leigusáttmáli er gjørdur við eigaran av væl umtókta áarcruisebátinum ANDANTE. Pláss verður fyri manning við 80 fólkum, sum koma at búgva umborð.
Verkætlanin fer av bakkastokki 27. desember í ár, men áðrenn lagt verður frá landi, skal manningin á eina missiónsstevnu í býnum Arnhem í Suður Hollandi. Tá stevnan, sum verður eina viku, er liðug, er skjótt at fara umborð hjá manningini, tí báturin liggur í Arnhem.
Farið verður úr Arnhem eftir ánni Rhinen ein av fyrstu døgunum í januar við kós móti býunum Dordrecht, Bonn, Mainz og Strasbourg. Fyrsti túrurin verður tríggjar mánaðir, har vitjað verður í seks havnum í trimum londum, Hollandi, Týsklandi og Fraklandi.
Verkleiðari umborð verður Peter Nicol, sum eisini hevur verið verkleiðari umborð á Logos Hope. Peter Nicol vitjaði í Føroyum í mars 2014 har hann m.a. talaði í Kelduni. Ætlanin er seinni at keypa ein áarbát.
Um føroyingar ynskja at luttaka, so er ein vælkomin at seta seg í samband við OM-Føroyar tlf: 219923 ella This email address is being protected from spambots. You need JavaScript enabled to view it.">This email address is being protected from spambots. You need JavaScript enabled to view it. Heimasíðan hjá OM-Føroyar er: OM.FO Eisini er møguleiki at stuðla átakinum fíggjarliga. Kelda: om.org/riverboats


text:
Jógvan Hugo Gardar
02.12.2016 - 16:06
Mikudagin tók oljuprísurin at hækkað, aftaná at OPEC-londini samdust um at minka um oljuframleiðsluna. Í dag steðgaði ógvusliga prísvøksturin á.
Í morgun tók prísurin at lækka, men hevur sveiggja aftur og fram í dag, millum 53 og 54 dollarar fyri fatið av Brent-oljuni. Prísurin er framvegis tann hægsti síðani februar í ár.
Í løtuni kostar Brent-oljan 54,30 dollarar fyri fatið.
Sambært Bloomberg News er orsøkin til sveiggini í dag, at marknaðurin nú tulkar tað OPEC-londini gera, og royna at finna út av um avtalan kemur at halda, ella hvussu verður.
Goldman Sachs og Morgan Stanley meta at prísurin kann nærkast 60 dollarum, um OPEC-londini klára at halda avtaluna frá mikudegnum. Avtalan verður sett í gildi 1. januar.
Fleiri greinarar ávara ímóti at OPEC-lond kunnu freistast til at økja um oljuframleiðsluna, nú prísurin er hægri enn hann hevur verið i longri tíð.
Min Byungkyu, marknaðarstrategur hja Yuanta Securites í Seoul, sigur í samrøðu við Bloomberg, at bara um einstøk OPEC-lond ikki halda avtaluna, ella at amerikanarar fara at framleiða meir av skiferoljuni, so er vandi fyri at avtalan ikki heldur. Scott Darling, greinari hjá JP Morgan, sigur sambært Bloomberg, at søgan vísur at OPEC hevur trupult við at halda tær avtalurnar sum felagsskapurin semist um.
Brent-prísurin farnu 90 dagarnar. Kelda: Nasdaq


text:
Plakatkapping: Ver við til at mynda Ung í Føroyum 2018
Nú nærkast Ung í Føroyum 2018, har 60 ung fólk millum 13 og 18 ár hittast tríggjar dagar í Norðurlandahúsinum. Tey fara at arbeiða innan nógvar ymiskar listagreinir undir leiðslu av kønumlistafólkum innan m.a. tónleik, sjónleik, myndlist og dans, og okkum tørvar eina plakat, ið myndar hetta tiltak.
Ert tú undir 25 ár, og hevur onkur minni frá Ung í Føroyum, ella ert tú ein kreativ sál, ið hevur hug at gera eina feita ungdómsplakat, ið myndar ungdóm og kreativitet – also Ung í Føroyum 2018, so kanst tú senda títt uppskot til okkum. Uppskotini skulu verða inni í seinasta lagið 29. oktober 2017 á midnátt.
Send uppskot til uif@nlh.fo.
Vinnarin sleppur at velja egið listatilfar fyri 2000 kr!
Á plakatini skal hetta vera:
Tekstur:
Ung í Føroyum 2018
í Norðurlandahúsinum
16. - 18. februar
Kravt myndatilfar:
Búmerki hjá Ung í Føroyum
Búmerki hjá Norðurlandahúsinum í Føroyum
Havast skal eisini í huga, at pláss skal vera fyrimøguligum sponsorum á plakatini.


text:
Føroyskir fótbóltsútisetar skjóta ólavsøkuna í gongd. Tað verða tey bæði útisetaliðini úr Danmark, ÍF Føroyar og FF Klettar, sum 27. juli fara at dystast í Gundadali. Hetta er triðja árið, at hesin ólavsøku dysturin verður leiktur. Bæði liðini hava vunnið hvør sín dyst so spennandi verður, hvat lið nú ferð at leggja seg á odda í innanhýsis stríðnum. Liðini eru úr Keypmannahavn og Århus.
Sama dag spælir kvinnuliði hjá ÍF Føroyum í móti kvinnuliðnum hjá HB.
Dystinir báðir verða leiktir á ovaravølli í Gundadali. Kvinnudysturin millum ÍF Føroyar og HB verður leiktur klokkan 17. Dysturin millum ÍF Føroyar og FF Klettar verður klokkan 20


text:
Ein nýggjársheilsan til vinir og kenningar, her á gáttini til 2018
Dan Klein --- 31.12.2017 - 09:45
”Hetjan” hjá Tobba,advokaturin, Bjørn á Heygum, grætur um ”ólógligar” almennar lønarútgjaldingar, sum Kristina Háfoss, fíggjarmálaráðharri ber ábyrgdina fyri...
Dan Klein, greinari og journalistur:
Lat meg minna á, ta ferðina, hasin advokaturin stakk beinini á nakkan í sokallaðu ”Globalgøluni”, og lat undirritaða sita uttan verju, og dómarin Joen H. Andreassen, dømdi í móti ST-samtyktini um, at eingin má sita verjuleysur undir ákæru.
Hetta gav 30 dagar í geglinum, sum landsrætturin gjørdi treytaðan, 16. september 1987.
Dagin fyri, 15. september 1987, varð rætturin settur, og mál nr. 956/1987 * mál nr. 957/1987 * og mál nr. 958/1987, var sett á skrá: Sakarkravi var, at tey saksøktu Globalumboðini, skuldu viðurkenna, at lánið, dagfest 4. november 1981, uppá 3,3 milliónir DM, ikki var eitt lán, ið skuldi gjaldast aftur, men var ein skattskyldug veiting sambært grein 2 í skattalógini frá 1963.
Stevning varð longu innlatin til rættin 30. apríl 1987, men tey drógu málið langt út, so endalig avgerð í skattamálinum, kom ikki fyrr enn 29. oktober 1990, kl. 9:30.
Her kunnu vit staðfesta, at tað var sami, sorenskrivarin, Joen H. Andreassen, sum var dómari í sokallaðu ”Globalgøluni”, og í sokallaða ”Skattagøluni” hjá Global-umboðunum, so hann visti eisini hvat hann gjørdi, tá hann stevndi undirritaða fyri úttalilsini hjá øðrum navngivnum persóni, tá ákæruvaldið legði hansara egna ”Global-dóm” og fleiri áðrar av hansara egnu dómum í móti undirritaða, undir revsisakina, fyri at tryggja, at undirritaði endaði í fongsli fyri úttalilsini hjá øðrum navngivnum persóni, som hann ikki sjálvur setti sær fyri at stevna.
Teir tríggir høvuðspersónarnir, sum bóru ábyrgdina fyri, at eginpeningurin var fiktivur, skuldu gjalda avikavist kr. 600.000,00 túsund, 1.095.000,00, og kr. 465.000,00.
Í roknskapinum ”Bericht” 31. dezember 1985, stóð at lesa um lánið, at tað skuldi betalast aftur við 1 (einum) DM. Meira greitt kundi tað ikki sigast. Og so kenna vit staðfestingina um, at lánið í veruleikanum var lagt omaná reella skipaprísin, og landskassin kundi hereftir súgvast fyri stuðulsmilliónirnar í veðhaldi o.ø., sum hoyrdi ”grísafestini” til tá á døgum.
Men hvørjir vóru verjar hjá Globalumboðnum í skattamálinum? Jú, teir báðir Knold & Tot advokatarnir, Jógvan Páll Lassen og Bjørn á Heygum.
Teir báðir dannaðu eisini parlag í øðrum málum.
Hetta og fleiri onnur mál verða avdúkaði í bók, sum kemur út í næstum.
Við ynski um eitt av Harranum signað nýggjar, og eitt gevandi og avdúkandi 2018, sum skal vera til gagn fyri alt samfelagið.
Dan Klein


text:
Javnleikur í øllum trimum grannauppgerðum
1. lið31-08-2013 - Jónfinn Petursson
Effodeildin, 21. umfar: HB – B36 2-2 (0-2)
Enn einaferð vendu vit hóttandi tapið til javnleik. Hetta er eftir hondini blivin ein keðiligur tendensur, men hinvegin vit taptu ikki. Seinasta hálva tíman vóru vit vitni til totalan fantasifótbólt, har bæði liðini løgdu alt fyri at vinna.
Endin á dagsins dysti var akkurát so spennandi sum ein rættilig grannauppgerð eigur at verða. Stórsta grundin var helst at vindurin í løtum var øgiligur og tí var ringt at meta um hvat hendi tá bólturin var sendur frameftir.
Annars byrjaði dysturin
spakuliga. Vit høvdu bóltin mest, meðan gestirnir, sum í seinasta dysti, lúrdu
eftir okkara mistøkum og við bæði Lawal og Cieslewicz liggjandi í vinstru síðu,
løgdu maksimalt trýst á okkara høgru síðu.
Hetta eydnaðist heilt væl til
tíðin, men hóast B36 fór til hálvleiks við 2-0 leiðslu, var hetta avgjørt ikki
í tráð við dystargongdina. Teir høvdu neyvan fleiri enn tríggjar royndir.
Leiðslumálið var gott, men
hevði okkara verjupartur verið í betri javnvág hevði Høgni Midjorð ikki
sloppið at senda frálíka skotið í málið.
2-0 málið kom eftir at vit
næstan fingu skumpað bóltin inn um mállinjuna. Tíverrin er endin at vit senda
bóltin í beinini hjá Lawal. Hann setur turboðina á og næstu løtuna er bólturin
spældur tvørturum til Cieslewicz ið lætt kann skora, uttan møguleika hjá Teiti
ella Tróndi at verja fyri.
Vit settu okkum síðan tungt
á dystin. Trupuleikin var bara at vit manglaðu ørskapin fyri rættililga at koma
í gongd. Fleiri støður uppstóðust, men heppnið var við grannunum so at einki
mál kom.
Í fyrsta partinum av seinna
hálvleiki, helt sama gongdin sær. Christian var óheppin eftir gott fríspark at hann
ikki snýtti Trúgva í B36-málinum.
Vit fingu tó minka um munin.
Gott spæl millum Mouritsen brøðurnar endar við at bólturin verður sendur inn til
Bárð J. Heinesen ið eirindaleyst kvitterar við kassa eitt.
Gestirnir løgdu nú meiri
fyri at økja um leiðsluna og hetta gav okkum góðar møguleikar til móttálop.
Javnleikur var í smáar tjúgu minuttir fyri leiklok. Christian R. gjørdi ikki
minni enn at senda bóltin beint í málið við snildum hornasparki.
Nú løgdu bæði
liðini nógv fyri at fáa avgerandi málið. B36 hevði helst einar tveir –
tríggjar, men við høvdu tvinnar risa møguleikar. Tann allarstórsta fekk Jóhan Troest beint fyri
leiklok, men í heilt leysari støðu sendi hann tó bóltin yvir málið.
Samanumtikið ein frálíkur
seinni hálvleikur, har B36 kanska hevði fleiri møguleikar ímeðan vit skoraðu málini, samstundis sum teir skoraðu
málini í fyrra tá vit høvdu fleiri møguleikar. So alt í alt ein brúkiligur endi á
einum góðum dysti.
Hinvegin hava vit nú ikki
megnað at fáa fult í trimum teimum seinastu dystunum, og tað er ikki so gott. Vit
fáa tó møguleikan sunnudagin 15. september, tá lítlibeiggin, AB, tekur ímótí
úti í Vika.
Komandi vikuskfiti verður
steðgur í nú landsliðið skal í eldin móti Kasakstan og Týsklandi. Vit fegnast
um annað sigið og gleða okkum til næsta dyst. Gott avrik allir.
KOYR Á, HB!!!
HAGTØLINI
Effodeildin, 21. umfar leygardagin 31. august 2013
kl. 18:00 í Gundadali
HB – B36 2-2 (0-2)
0-1 Høgni Midjord 13’
0-2 Lukasz Cieslewicz 15’
1-2 Bárður J. Heinesen 57’
2-2 Christian R. Mouritsen 72’
Liðið: Teitur M. Gestsson – Alex José dos Santos,
Jóhan Troest Davidsen, Gunnar Haraldsen, Tróndur Jensen (Pál Mohr Joensen 71), Bárður Olsen, Fróði Benjaminsen (liðsk.), Heini
Vatnsdal - Kristin R. Mouritsen, Christian R.
Mouritsen, Bárður J. Heinesen (Páll Mohr Joensen 71)
Óbrúktir eykaleikarar: Hans Jørgensen, Bartal Wardum og Rógvi S. Holm
Á beinkinum: Oddbjørn Joensen, Milan Cimburovic, Andrew av Fløtum, Jan F.
Jensen og Heðin Weihe
Dagsins maður: Teitur Gestsson
Gul kort: Tróndur Jensen, Gunnar Haraldsen, Bárður Olsen og Heini Vatnsdal
Reytt kort: -
Dómari:
Lars Müller
Hjálpardómarar: Andreas Josephsen og Jan Gardar
4. Dómari: Thorvald J. Petersen


text:
Tey eru í ferð við at avgreiða síðstu innleiðandi riðlar á Køge Open 2017, har summar kappingar samstundis verða avgjørdar sum beinleiðis finalur. Og aftur í morgun vinna føroyingar heiðursmerkir, bæði i Køge og Herfølge.
Køge
Í 800 frí fyri menn vann Óðin Jákupsson úr Havnar Svimjifelag bronsu, við tíðini 9:20.57. Hetta í aldursbólkinum 1919-2005, har hann er føddur í 2002.
Í 200 blandað fyri kvinnur vann Sólvá A. Sigurðsson úr Ægir silvur, við tíðini 2:32.94. Hetta í aldursbólkinum 1919-2002, har hon er fødd í 2002.
Herfølge
Í 100 bringu fyri dreingir vann Andreas Debess (2006) úr Suðuroyar Svimjifelag silvur við 1:44.25. Hetta í aldursbólkinum 2006-2018.
Í 25 firvald fyri dreingir vann Bjarti Ludvig (2006) úr Suðuroyar Svimjifelag bronsu við 18.66. Hetta í aldursbólkinum 2006-2018.


text:
Tá ið vit vilja hava tónleik í ríkum og nærum endaleysum nøgdum, so gjalda vit eina lítla upphædd fyri at fáa fatur á tónleikinum á Spotify. Vilja vit síggja nógvar filmar, so eru vit limir í Netflix ella øðrum heimasíðum, sum bjóða filmar fyri lítið og lætt. Nú er so túrurin komin til bøkurnar. Nýggja forritið, sum er eitt portur inn til eina rúgvu av bókum, eitur Mofibo. Hetta kann takast niður á eina iphone ella ipad. Limar tú teg inn í Mofibo, sleppur tú at brúka forritið ókeypis í 30 dagar, síðani kostar tað 99 krónur um mánaðin. Forritið til Android er ikki klárt enn.
Nógvar eru meiningarnar um hetta at lesa á lesifjalum av ymiskum slag, ella á snildfonum. Kanningar eru gjørdar, sum vísa, at lesarar fáa ikki so nógv við, tá ið teir lesa á lesifjøl, sum tá ið teir lesa úr bók. Ikki veit eg. Mann tað ikki fara at koma nøkurlunda tað sama burturúr lesnaðinum? Tað haldi eg.
Eitt er tó vist, og tað er, at hetta fer at ganga út yvir bókina sum listaverk. Tá ið hon liggur á eini lesifjøl, hevur bókin bara eina stødd, men ein pappírsbók hevur aðra listarliga møguleikar, sum teldutøka bókin ikki hevur. Ein teldutøk bók hevur sanniliga eisini aðrar møguleikar enn pappírsbókin. Leggjast kunnu myndir og ljóðfílur inn í teldutøku bókina.
Um ikki so nógv ár, so verða neyvan givin út yrkingasøvn í pappírsbókum. Marknaðurin er ikki nóg stórur til tess. Smalar bókmentir verða allar úti á netinum, meðan metseljarar fara at fáast bæði sum pappírsbók og teldubók.
Ógreitt er enn, hvat hetta fer at gera við bókamarknaðin, og hvussu bókamarknaðurin fer at duga at tillaga seg.
OMR


text:
Tað er sum í einum Bunuel filmi, tá vit sunnudagin setast til borðs í matstovuni Basil um hornið á hotellinum, har vit búgva, mitt í San Francisco. Við næsta borð setast tvey pør, eitt bourgeoise franskt og eitt outlaw amerikanskt. Tey filma hvørt annað og kanska er tað ikki uttan orsøk. Undir pink parykki er franska kvinnan klødd í svørtum leðri, stuttum skjúrti og snørdum vesti við snøggum holum á bringuni, har tað sum kvinnur vanliga fjala, springur fram fyri alra manna eygu. Við middagsborðið í staði Sankta Frans í kirkjutíð. Vit eru so paff at eg gloymi at avmynda, hóast hon greitt poserar.
Vit hava rent okkum í árliga tiltakið Folsom Street Fair, sum er oman eftir allari gøtuni, sunnan fyri Market Street, so langt eygað sær.
- Are you sure you are ready for this? spyr vakturin við inngongdina, tá vit forvitnast. Helst eru tað bara vit, ið er ónormal í øllum býlinginum, tí vit eru sunnudagsklødd eftir teim forskriftum vit hava lært heimanífrá. - Ah, you’re Germans? spyr hann aftur og roynir annan vegin at skilja okkum og hin vegin at tala okkum frá at fara inn um gyrðingina. Men vit gera sum hini, rinda sjey dollars í part til vælgerandi endamál og fáa eitt klistrimerki á bringuna.
Í 28 ár hava tey skipað fyri Folsom Street Fair, sum verður kallað the grand daddy of all leather events. Og her er pláss fyri øllum.
Her eru cowboys í hatti og í púra ongum, og kvinnur í sniðfundigum búnum. Øll posera og vilja verða avmyndaði. Mest óflýggjaligu fólkini, gamlir menn sum naknir nøkta sær sjálvum in broad day light, og kinky pornobásar, týskir og amerikanskir, lata vit liggja á hesum sinni.
Hóast djúpt konservativt í okkara eygum, er USA eitt frílynt land. Á einum uppslagi stendur: What ever you are, be good! Í macho cowboylandi hevur filmurin Brokeback Mountain
(2005) slóðað fyri eini positivari fatan av samkyndum. Greitt er at hetta er teirra dagur og øll hugna sær.
Tónleikurin er harður og øll gøtan dansar. Á einum langum palli, kanska er tað ein trailari, skiftast menn at stíla fyri. Upp móti katólsku sunnudagskirkjunum er tað ein hugtakandi løta.


text:
Seinast vit hittu AB, var tann 28 Apríl, og tá leiktu Valgerð Andreassen, Anna Brimnes og Elsa Jacobsen við okkum. Síðan eru tær tríggjar fluttar út aftur til AB, og leiktu allar tríggjar á AB liðnum.
Okkara kvinnur vóru snøgt sagt nógv betur allan dystin. Vit fluttu bóltin runt, arbeiddu hart, og bert av øllum, vunnu vit so at siga allar nærdystir sum vóru.
Stórur munur var á liðnum. Okkara leikarar royndu at spæla skjótan fótbólt, við nógv flytingum, meðan gestirnir royndu seg mest við longum sendingum.
Tá sjey minuttir vóru leiktir, sendi Elin ein langan bólt fram til Milju, sum sendi bóltin víðari, til eina púra Heidi ið púra leysari støðu legði okkum framum.
Lítla løtu seinni, var aftur mál til okkum. Lív skýtur eitt hart skot, tað virkar sum um Simona í AB málinum hevur stýr á støðuni, men tíverri fyri hann gleppur bóltuin henni av hondum og í málið.
Lítla løtu áðrenn steðgin punketa vit dystin. Lív sendur ein bólt til Elin Mariu. Úr spískun setur hon bóltin í málið til greiða 3-0 leiðslu.
Seinni hálvleikur var ikki líka flott leiktur sum fyrri, men vit arbeiddu hart allan dystin, og so hava vit eina Heidi Sevdal, sum er í serflokki besti kvinnuleikari í landinum.
Hvørjaferð hon fekk bóltin stóðust vandastøður burturúr, og AB-leikararnir sóu milt sagt tungir út tá Heidi spelaði framvið tær. Heidi skoraði 3 mál í seinna hálvleikið, og legði upp til tað næsta málið hjá Elin Mariu.
Okkara góða men unga kvinnulig reisti seg veruliga í dag, og tað var stuttligt at síggja nógvar leikarar leika á einum so høgum støðið.
Allar arbeiddu hart allan dystin, og so er vert at leggja til merkis, at "nýggja" verjan, við Elin á vinstra bakki, og Edith sum tók yvir frá eldru systruni Sáru, Liljan og Eilin, lótu ongantíð AB sleppa til nakran veruligan málmøguleika í 90 minuttir. Vit fegnast og ynskja leikarunum og venjarum hjartaliga til lukku við góða sigrinum.
Hagtølini:
12. umfar, sunnudagin 23. juni 2013 kl. 15.00 í Gundadali
HB - AB 7-0
1-0 Heidi Sevdal 7
2-0 Lív F. Arge 14
3-0 Elin Maria Isaksen 37
4-0 Heidi Sevdal 60
5-0 Heidi Sevdal 77
6-0 Heidi Sevdal 80
7-0 Elin Maria Isaksen 89
Liðið: Nina Davidsen - Elin Niclasen, Liljan Petersen, Edith Samuelsen, Eilin Hansen, Doris Olafsdóttir, Heidi Sevdal (liðsk.), Lív F. Arge (Marjun undir Kletti 83), Hildur Egilsdóttir (Anitha Mortensen 81), Elin Maria Isaksen, Milja Simonsen (Bjørt Magnussen 60)
Óbrúkur eykaleikari: Ránnvá Mortensen
Venjari: Allan Dybczak
Hjálpar venjari: Ríkin N. Djurhuus
Myndir: Pætur Rasmussen


text:
Guds eldur
11.09.2017 - 09:42 - Ásbjørn Jacobsen
"Er hetta eitt ljós?" spurdi talarin Egil Svartdahl og setti eitt hvítt, breitt stearinljós á talarastólin.
Hann kom sjálvur við svarinum, meðan hann tendraði ljósið: "Nú er tað eitt ljós! Tað er bara stearin og veikur, til vit festa í tað. Tá verður tað til eitt ljós. Eldurin, sum brennur, er hin stóri munurin. Ein lítil neisti ella logi ger allan munin. "Sí, hvussu lítil neisti kann seta eld á ein stóran skóg." Ják. 3,5
Gud er eldsins Gud. Hann opinberar seg gjøgnum eld. Stundum til dóms, tí Bíblian sigur, at Gud er dómsins Gud, ein oyðandi eldur, sum eisini kann vera ein brennandi vreiði.
Men eldurin er ikki bara ein mynd upp á dóm. Eldurin er eisini ein mynd upp á nærveru Guds. Gud opinberaði seg sum ein skýstólpa um dagin og ein eldstólpa um náttina, tá ið ísraels fólk fóru út úr Egyptalandi, so sum vit lesa tað í 2. Mós. 13,21
Tá ið Gud sendi Jesus Kristus í heimin, tendraði hann ein móteld móti øllum vánaligum og oyðandi í hesi verð. Hann kom fullur av kærleika, góðsku og miskunnsemi. Jesus brendi av Guds kærleika til øll menniskju. Eldhugi var í rødd hansara og ein brennandi eldur í hjartanum. Jóhannes doyparin segði: "Eg doypi tykkum við vatni; men tann kemur, sum er mætari enn eg (nevniliga Jesus), og eg eri ikki verdur at loysa tveingir hansara; hann skal doypa tykkum við heilagum anda og eldi." Luk. 3,16
Heilagi Andin kom við eldtungum hin fyrsta hvítusunnudagin. Men Heilagi Andin er meira enn eldur. Hann umfatar heilagleika, kraft, lívspístr og endurnýggjan. Hann er hugtakandi, men eisini ræðandi.
Vit kunnu ikki vera líkasæl um Heilaga Andan. Guds eldur skal ikki sløkkjast, men vera ein móteldur, sum altíð brennur í hesi verð. Eg biði um, at tann eldurin, sum er í tær, ongantíð má slokna. Birt aftur upp at loga tann logan, sum Gud einaferð tendraði í tær. Mangar eldsálir eru tíverri útbrendar. Av og á kanst tú fara so vítt, at tú verður útslitin. Tað eru tey, sum áður vóru gløðandi og brennandi, sum at enda verða útbrend. Tí er javnvág millum hvíld og arbeiði og millum at taka ímóti og at geva frá sær av alstórum týdningi.
Vit lesa um Elia profet, at tá ið hann hevði gjørt av við allar profetarnar hjá Báali (450) og Ásjeru (400) (1. Kong.18,19), legði hann seg undir ein gývilrunn (19,5). Gud bað Elia fara út og standa á fjallinum, meðan Harrin fór framvið, men Gud var ikki í harðveðrinum, heldur ikki í landskjálvtanum ella eldinum, sum kom aftaná. Eftir eldin kom eitt lítið blídligt fleyr. Straks Elia hoyrdi tað, fór hann út og tók støðu í hellismunnanum.
Gud vil møta tær í kvirruni. Hann er kærleikans eldur. Paulus áminnir okkum: "Verið ikki linir í áhuga tykkara; verið brennandi í andanum; tænið Harranum." Róm. 12,11.
Lat teg ikki ræða. Lat ongan taka longsulin frá tær at liva sterkt við Gudi. Men kraft, kærleiki og vísdómur gevur tær ta røttu javnvágina at bera Guds eld," endaði Egil Svartdahl.
Effie Campbell umsetti.


text:
Oman gjøgnum bøin.
Renni skjótt. Skjótt. Skjótt.
Døggin av grasinum bloytir skógvarnar.
Føturnar vátar og ísakaldar.
Fingrarnir knýttir í ermuni.
Renni so skjótt,
at eg ikki fái anda.
Tivi,
við hálvafturlatnum eygum,
so vindurin ikki sleppur inn.
Við hálvopnum munni,
so ljóðini ikki sleppa út.
Steðga ljóðini frá klokkunum.
Eg skilji ikki hvar tey koma frá.
Renni eftir gráa vegnum.
Her er ongin at síggja.
Men eg síggi teg standa í vindeygakarminum.
Tú flytir grønu planturnar. Blundar. Leypur.
Letur borðið og hann, ið heldur teg vita, sita.
Eftir.
Skrykki hurðina upp.
Renni upp gjøgnum brøttu trappurnar.
Eg telji eitt fet, tvey fet, trý fet, fýra fet,
fimm fet, seks fet, sjey fet, átta fet.
Togi øll klæðini í øðini út úr skápinum.
Blaki tey afturum meg.
Grýti tey á gólvið.
(Eg kenni svarta leðurstivlan traðka í andliti hjá mær.
Guð við edd, sig mær nú, hvør er úti, hvør er inni?)
Nú liggja tey í einum stórum, svørtum, samanvaksnum bunka. Eitt siamesiskt monstur.
Ógjørlig at skyna frá hvørjum ørðum.
Taki eitt plagg fyri og annað upp.
Hyggi at teimum og vamlist.
Eg toli ikki bíligt reyðvín.
Heldur ikki blinkandi skelti og gular bussar.
Sentimentalar ferðir aftur til gloymd telefonnummur,
brot úr gomlum sangum, ella samanvaksnar lutir.
Havi hug at seta eld á klædnafjallið.
Síggja tað brenna.
(Summarfuglar, hyacintir, patchouli, patchouli.)
Hvørva í einum brakandi eldhavi
saman við søgunum og endurtøkunum,
sum búgva innast inni, í hvørjum einstaka fipri.
Í hvørjum einasta seymi. Í hvørjum bundnum eyga.
Vil síggja øll tey brúktu og fánaðu orðini tey sleipa við sær
sum eina tunga byrðu, tey hokna undir,
smelta saman við plastikkknappum,
snarlásum, beltispennum.
Vil síggja syrgiliga, eyðmjúka, skroypliga pappírstunna búnan reisa seg upploystan, tileinkisgjørdan úr loganum sum ekkóandi, afturvendandi Fønix. Flákrandi sum ein sigursharri, ið endurvann valdið á gerandisdegnum yvir bálinum á gólvinum í einari íbúð, har uppvaskivatnið rennur gjøgnum tronga frárenslið, niður í upphavið allar dagarnar í vikuni, har tað møtist við havinum, ið fevndi alla klótuna, uttan at renna útav. Sigur havinum sonnu søgurnar um afturvendandi dreymarnar, um hjólini, um útlúgvaðu ringrásinar, óttan fyri brotunum, um møðina, um andstygdina fyri sjálvuppfunnu mytologiunum uttan veruligan botn. Um sjónina av ryggum. Um minnini um hvít, svallig seingjarklæði, sum hvønn morgun føða hugin til mánadagar. Um lunkað kaffi við mjólk og silvur á aldum. Um olmussurnar, gráu likkurnar, dreingirnar í børkinum, smølu vegirnar, bert avbrotin av skelkinum frá siðunum og virðunum, ongin longur minnist hvørs uppruni var.
(SK)


text:
Jónas Hallgrímsson
Jónas Hallgrímsson (16. november 1807 á Reyni í Öxnadal – 26. mai 1845 í Keypmannahavn) var íslendskt skald og náttúrufrøðingur. Hann var ein av stovnarum av tíðarritinum Fjölnir, og har vóru nógvar av søgum og yrkingum hansara prentaðar. Hann doyði í Keypmannahavn í 1845 av blóðeitran, sum stavaði frá fótbroti, sum hann fekk av at detta niður úr stiga. Í 1946 vóru leivdirnar av likami hansara fluttar av Assistenskirkjugarðinum í Keypmannahavn, og jarðaðar aftur á tjóðarkirkjugarðinum á Tingvøllum í Íslandi.


text:
Kamelur
Kamelar (frøðiheiti - Camelus) eru fyrimyndarlig oyðimarkardýr. Dromedarur hevur eina kúlu á bakinum, og kamelurin hevur tvær. Teir klára seg í fleiri vikur og ganga long strekki og hvørki eta ella drekka. Ein fyrimunur, ið ger teir frálíkar at bera farm. Tí verða teir nevndir oyðimarkarskip.
Vanliga verður hildið, at kúlan á kamelinum er full av vatni, men hetta er ikki so. Í veruleikanum er hon ein feittkúla, sum kamelurin fær føðslu úr, tá ið hvørki matur ella vatn er at fáa. Kamelinum nýtist ikki vatn í 10 mánaðir, men so kann hann eisini drekka ómetaliga nógv í stutta tíð - einar 340 kannur av vatni í 10 minuttir.
Kamelur hevur tvey røð av eygnahárum at verja eyguni fyri sandroki.


text:
Enska heiti: Bachelor in Education
Lestrartíð: 4 ár
Umsóknarfreist: Kvota 2 - 15. apríl. Kvota 1 - 1. juli
Skúlabyrjan: august
Útbúgvingarstovnur: Fróðskaparsetur Føroya
Útbúgvingarstaður: Tórshavn
Útbúgvingin gevur yrkisførleika til lærara.
1. lestrarár er skipað við grundskeiðum í námsfrøði, sálarfrøði, didaktikk, føroyskum og støddfrøði.
2. og 3. lestrarár er linjulestur, har tey lesandi nema sær fakliga, námsfrøðiliga og didaktiska servitan innan ávís fakøki umframt framhaldsskeið í námsfrøði, sálarfrøði og didaktikk.
4. lestrarár er linjulestur. B.Ed.-verkætlanin verður skrivað í endanum á 4. lestrarári.
Linjulestur fevnir um lærugreinarnar, sum eru í føroyska fólkaskúlanum, eitt nú: føroyskt, danskt, enskt, týskt, kristni, søgu, samfelagsfrøði, lívfrøði, landalæru, alis-/evnafrøði, støddfrøði, myndlist, handarbeiði, smíð, heimkunnleika, ítrótt, tónleik og náttúru & tøkni.
Í nøkrum av linjugreinunum er samlestur millum námsfrøðinga- og læraralesandi. Felagslinjugreinarnar eru: innskúling/skúlabúgving, námsfrøðilig leiðsla og fyrisiting, og sernámsfrøði.
Til ber at lesa partar av lestrinum uttanlands. Hetta kann gerast í triðja ella fjórða lestrarári, tá ið linjulesturin er á skránni.
Til tess at verða upptikin á læraraútbúgving krevst gymnasialt miðnámsprógv.
Verður søkt eftir kvotu 2, kunnu aðrar fortreytir við javnsettum kunnleikastøði góðtakast eftir nærri meting.
Starvsmøguleikar eru innan menning og læring, har nýggj vitan støðugt gevur nýggjar, spennandi avbjóðingar. Í lærarayrkinum arbeiðir tú við børnum og ungum í nógvum ymiskum aldri og innan nógv ymisk spennandi fakøki.
B.Ed.-prógvið gevur atgongd til master- og kandidatútbúgvingar innan námsfrøðiliga og didaktiska økið.
Fróðskaparsetur Føroya - www.setur.fo.
Tú kanst venda tær til lestrarvegleiðingina paulinap@setur.fo ella til Janus Jensen, útbúgvingarleiðara, janusj@setur.fo.


text:
- Hetta er ein gamal barnadreymur, sum nú sær út til at blíva veruleiki.
Soleiðis sigur Heri Petersen, sum tann 9. august í 2000 sendi Fiskimálaráðnum umsókn um at fáa Skálabotn góðkenda sum hvalvág.
Nú hevur hann fingið svar frá Fiskimálaráðnum, ið sigur frá, at uppskot til kunngerð um grind er sent til hoyringar, og har verður skotið upp, at Skálabotnur verður góðkend sum hvalvág.
Tá ið hoyringin er liðug tann 18. juli 2016 verða viðmerkingarnar viðgjørdar, síðani skal kunngerðin til lógartekniska eftirkanning, áðrenn hon kann verða løgd fyri landsstýrisfund og lýst. Hetta verður væntandi í august.


text:
Skaldsligt ummæli eftir Oddfríð Marna Rasmussen
Klapp!
Træið klamsar saman.
Filmurin hurrar í tólinum. Myndatólið flytir seg frá einum ókenniligum andltið, sum vit føla á egnan kropp, eygleiðir rørslur, lutir, greinar fingrar, hár, eygu og jarn, teppi, kuffert, trappur, litir, lond, vikubløð … grátt, blátt .. gráblátt.
Katrin Ottarsdóttir hevur givið sítt næsta yrkingasavn út. Messa fyri einum filmi, eitur tað. Her er bæði upptøka og upptak og messur fyri frásøgnini. Heitið er heilagt, ein menniskjamessa. Heitið er skapandi, ein filmur. Mentanargrunnur Studentafelagsins hevur givið út savnið, og Hugin Eide hevur lagt permuna til rættis.
So hvørt sum eyguni avmynda bókstavirnar, orðini, setningarnar, yrkingarnar, so varnast tú, at tú situr og heldur andanum, tú varnast, at tú onkuntíð situr og endurskoðar teg sjálvan, og lív títt higartil. Tú varnast, at tú má leggja bókina frá tær, tí at hetta gerst ov nógv: orðmyndirnar klekjast og flúgva sum ørir rovfuglar og vilja út, tí at høvdið, sannkenningin og eg, vit klára ikki klórini. Soleiðis endurskoðar tú teg sjálvan í orðunum, setningunum, myndunum, yrkingunum – tær løða og skjóta og raka teg og hála kenslurnar út gjøgnum húðina.
Katrin hevur við hesum yrkingasavninum megnað at skriva eitt tíðandi verk í føroyska yrkingaheiminum. Messa fyri einum filmi er fleiri ferðirnar betur enn fyrsta savn hennara, Eru koparrør í himmiríki.
Savnið er býtt sundur í fimm partar. Vit byrja í tí (ó)heimliga og umvegis vikubløð og bumbur í spæli og álvara vingla vit út í heim – út í Evropa. Í tí (ó)heimliga brenna jólatrøðini í báðum endum, og eldur er í, og ongin torir at sløkkja, ongin torir at handla. Atgerðarloysi er fullkomið, um so talan er um barnið, sum óhjálpið filmar lívið, tað er ein partur av og dømt at liva í, ella um børnini í vietnam og hópdrápið 16. mars 1968 í My Lai. Brot á eitt menniskja er altíð eitt brot á menniskjað. Glottin hómast í einum frynsastivla ella einum túri, men glottin er ikki varandi.
Atgerðarloysi kemur, tá ið menniskjað verður fjarstýrt. Summi menniskju megna at bróta út, megna at síggja lívið sum ein pallmynd og greina tað og læra sjálv at stýra lívinum – at vera linsan sjálv.


text:
12/16/17
Jólagreat 16. des.
'Christmas Will Break You Heart' er heitið á deprimerandi jólasanginum hjá LCD Soundsystem. Deprimerandi jólasangir eru ofta góðir, og hesin er púra tilvitað deprimerandi. Sangurin var útgivin sum talgilt staklag 24. desember 2015 og var eitt slag av comeback hjá bólkinum. Hetta var fyrsta staklag í fimm ár, og í ár komu tey so aftur í aftur við fyrstu plátuni í sjey ár, nevniliga american dream. Av hesum og øðrum ávum er tað uppá sítt pláss, at LCD fáa innivist í Jólagreat.
Subscribe to: Post Comments (Atom)


text:
Sitandi samgonga fór til valið í 2015 við slagorðunum ”gjøgnumskygni, rættvísi, opinleiki og greiðar mannagongdir”. Stór og góð orð, sum altíð eiga at vera grundsúlur í okkara samfelag og sum fundament undir okkara fólkaræði.
Um hetta hevur eydnast samgonguni at liva upp til, fari eg at lata veljaran og fólkið at meta um, men tað sum hendir í løtuni við, at 1/3 av samgongu tinglimunum ætla sær at taka sæti í Tórshavnar býráð, samstundis sum tey sita í Løgtinginum, hvørki kann ella eigur at fara ótalað aftur við borðinum. Hetta er sera alvarsligt, og kemur at skeikla alla okkara parlamentarissku skipan.
Hetta er ein beinleiðis vandakós, vit sum fólkaræði førka okkum inn á. Sum politikarar hava vit øll okkara áhugamál, eisini lokal áhugamál, men tá ið løgtingslimir koma at sita báðu megin borðið, tá stórar týdnigarmiklar avgerðir skulu takast, fara spurningarnar at reisa seg, hvønn harra hesi tá fara at tæna. Verða tað áhugamálini hjá landinum og avgerðir hesum at frama, ella verður tað at lóggeva til fyrimunar fyri kommunurnar ?
Kolliderandi áhugamál
I vikuni kom búskaparráðið við eini frágreiðing um, at íløgur og rakstur hjá ávikavist landinum og kommunum eiga at lagast til hvørt til annað til tess, at búskapurin ikki gerst ovurupphitaður. Víðari mælir búskaparráðið eitt nú til færri kommunalar eindir. Spurningurin er, hvussu fara hesi fólkini, sum ætla sær at sita í bæði býráði og á løgtingi, at agera og atkvøða í slíkum málum. Í hvørt fall verður tað truplari at skyna á, hvat er landspolitikkur og hvat er kommunalpoltikkur. Gjøgnumskygnið í teimum politisku avgerðunum máast alsamt burtur, tí hvat verður nú drívmegin fyri avgerðunum, verður tað fyri landsins besta ella tann besta avgerðin fyri kommununa ella kanska í tríðja lagi, tað besta avgerðin fyri ein sjálvan?
Tað er munur á landspolitikki og kommunalpoltikki, áhugamálni eru ikki hini somu, vóru tey tað, so var antin at avtaka Løgtingið ella at avtaka kommunurnar. Vit hoyra lítið frá fjølmiðlaheiminum um hendan sera álvarliga trupulleika, kanska er 4. statsvaldið eisini farið at yppa øksl og siga gott er, hetta er Føroyar, tað gongur nokk. Tað er als ikki nøktandi, at vit venda blinda eyga til, nú 1/3 av samgongutinglimunum vil føra kommunalpolitikk ígjøgnum Løgtingið. Hetta er ikki ein tilvildarligur triðingur, men 1/3, sum situr við valdið og tann eina er enntá fíggjarnevndarformaður, ið situr á pengakassanum í Løgtinginum.
Løgmaður má traðka í karakter
Undirritaða hevur í fleiri umførum ført fram, at tað er skeivt, at eitt nú fulltíðarsettir borgarstjórar eisini sita í Løgtinginum. Borgarstjórar eru fyrisitingarligir leiðarar av kommununi og er hetta at meta sum eitt fulltíðarsett starv. Sostatt hava borgarstjórar ein framíhjárætt framum onnur tingfólk, ið bert kunnu hava hálvtíðarsett starv við síðuna av. Lógin um fulltiðarsettir borgarstjórar, sum undirritaða legði fram á ting saman við Jákupi Mikkelsení vár, fall, tí sjálvsagt fóru borgarstjórarnir á Tingi ikki at avmarka sítt egna vald. Tí er tað lítið í væntu, um vit í andstøðuni leggja eitt nýtt uppskot fram, har tingfólk verða noydd at velja annan sessin frá, um so er, at tey verða vald í 2 politiskar sessir. Her verður útfallið uttan iva hitt sama, at tingfólk neyvan fara at avmarka sítt egna vald. Tí skal mín inniliga áheitan vera á Føroya løgmann um at taka hetta málið í rámasta álvara og kalla floksformennirnar saman til tess at fáa eina greiða á hesi parlamentarisku fløkju og fáa loyst hetta málið í sátt og semju.Verður hetta ikki gjørt er vandin fyri, at fólkaræðið upploysis innanifrá og tignin, gjøgnumskygnið og virðingin fyri okkara høga Løgtingi máast burtur.


text:
- Í øllum tí, hon skrivaði, sæst týðiliga, at hon heldur við tí kúgaða partinum, tí, sum er við sviðusoð.
Soleiðis sigur Árni Dahl, ið stendur fyri forlagnum FANNIR, ið aftur gevur út leikrit í bók.
Forlagið FANNIR hevur sett sær fyri at prenta aftur nakrar av elstu upprunasjónleikunum og nakrar týddar leikir, sum hava verið spældir í Føroyum. Viðmerkingar eru skrivaðar til leikirnar, og eru greinir skrivaðar um teir, eru tær prentaðar við.
Nú kemur so átjanda leikritið, ”VÓNBROT”, sum danski høvundurin Charlotte Eilersgaard skrivaði miðskeiðis í 1890-unum. Á donskum nevnist leikurin ”GERTRUD”. Hetta er leikur í tveimum pørtum. Kristin í Geil týddi til føroyskt. Leikurin hevur, tað vit vita, bara verið leiktur í Havn. Hetta var í 1928.
- Verkini hjá Charlotte Eilersgaard viðgera serliga tær broytingar, sum hendu innanhýsis, tá ið kvinnur fóru at vita til sín sum kvinnur og hildu uppá, at tær kundu fara út at arbeiða, sigur Árni Dahl, sum hevur valt tekstir, skrivað viðmerkingar og lagt til rættis.
- Hesum viðvíkjandi var sjónarhorn hennara tvítýtt: Hon viðurkendi, at tað var eitt framstig, at kvinnur løgdu til brots í politiskum starvi og fingu møguleika at fara út at arbeiða. Men hinvegin helt hon, at øll vóru best farin, kundu møður vera um børnini heima.
Bárður Jákupsson sniðgav forsíðu. William Heinesen gjørdi skreytmynd.
Leikrit 18 er 90 síður.


text:
29. mai 2017Nr. 80
Løgtingslóg um broyting í løgtingslóg um meirvirðisgjald
(Afturbering av meirvirðisgjaldi fyri elakfør og vetnisakfør)
Samsvarandi samtykt Løgtingsins staðfestir og kunnger løgmaður hesa løgtingslóg:
§ 1
Í løgtingslóg nr. 136 frá 8. september 1992 um meirvirðisgjald, sum seinast broytt við løgtingslóg nr. 161 frá 24. desember 2015, verða gjørdar hesar broytingar:
1. Sum stytt heiti á løgtingslógini verður sett:
“(Meirvirðisgjaldslógin)”
2. Aftan á § 3 b verður sett:
“§ 3 c. Tann, sum keypir motorakfar, sum er fevnt av løgtingslóg um avgjøld við skráseting av motorakførum, og sum bert nýtir ravmagn ella vetni til framdrátt, kann eftir umsókn fáa endurgoldið meirvirðisgjaldið.
Stk. 2. Í mesta lagi kr. 70.000 verða endurgoldnar eftir hesi grein fyri hvørt motorakfar samsvarandi við ein keypsprís á 350.000, íroknað meirvirðisgjald.
Stk. 3. Fyri at fáa endurgoldið meirvirðisgjaldið sambært stk. 1, skal motorakfarið vera skrásett áðrenn 1. januar 2019.”
§ 2
Stk. 1. Henda løgtingslóg kemur í gildi 1. januar 2017.
Stk. 2. Fyri at fáa meirvirðisgjaldið endurgoldið, skal umsókn verða latin TAKS í seinasta lagi 31. mars 2019.
Í Tinganesi, 29. mai 2017
Aksel V. Johannesen (sign.)
løgmaður
Lm. nr. 70/2016


text:
Fiskasølan ymiskar myndur frá mínari Fiskasølutíð, ein fantastisk tíð :o) nakrar myndir eru frá Torkil :o)
Tunnusláttur 20 februar 2004, nakrar av myndunum eru ikki góðar men havi koyrt tær á álíkavæl
Birgir, Eyðun, Sjúrður, Carl Johan Mohrsen, Guðbjørg, Elly, Ella, Rógvi,
Árni, Jón og Torkil
Guðbjørg og Lis
Hans Michael í miðuni
Páll Poulsen
Carl Johan Mohrsen og 5 tómar øl
Rógvi
Gurðun
Tunnusláttur, næstasíðsti
Margretha, Lis og Guðrun
Margretha
Birgir og Poul Klein
Erland og Jean Jeaque
______________________________________________________________________________________________________________________________
Fiskasølan
______________________________________________________________________________________________________________________________
19 mai 2004 Poul Lowe á vitjan, vóru til ein super góðan nátturða við øllum tilhoyri heima hjá Birgir og Beintu Kass
Beinta, Poul, Birgir og Torkil
Óli Heri og Poul
Torkil, Birgir og Erland
______________________________________________________________________________________________________________________________
Aðrar myndir
Torkil og Torbjørn
Arnbjørn og Gudmundur
Úti við Poul Lowe til nátturða
Hanni Niclassen
Erland Poulsen
UK fólk
Poul Lowe (riggin til) Erwin Edwards og Rógvi Reinert
Páll Poulsen, Kjartan Joensen, Niels Peter Bech og Arnbjørn
Snodd á Toftum í 2003
Pure Water í Klaksvík eisini í 2003
Blue Water Klaksvík
?, Regin Mikkelsen og Irvin Edwards
? og Elly
Elly, Marianna, Guðbjørg og Árni
Nadia, Ludovic, Tórheðin (Faroe Ship) og
Birgir Kass
Magnus Jespersen, Per Mikkelsen og Rógvi Reinert
_______________________________________________________________________________________________________________________________
Hvalba
Stjórin í Faroe Finans
Ella Mortensen, Sólfríð Hansen og Carl Johan Mohrsen
_______________________________________________________________________________________________________________________________
Hvalba
Martin Hentze og Jens Sofus
Vilmund og aðrir pakkað hýsu til Jan
Maskinmenn
Inni í reinskerihøllini
Poul Love UK
Jón og Ludovic BSM
_______________________________________________________________________________________________________________________________
Nevnd og stjórn í Føroya Fiskasølu eru farin frá, og Føroya Fiskasøla er løgd saman við Føroya Fiskavirking
Higartil eru tíggju av 19 starvsfólkum koyrd úr starvi. Meinhard Jacobsen stjórnar nú eisini Fiskasøluni og bæði feløgini eru undir hattinum hjá Óli M. Hansen, nevndarformanni. Framtaksgrunnurin, sum eigur bæði feløgini, kallaði saman til eykaaðalfund mánakvøldið, har nevndin við Hákun Steingrímsyni, Tummas Arabo og Jóannes Jensen varð koyrd frá. Løtu seinni møtti stjórin Árni Arge á fundi og hann fekk somu boð.
Fiskasølan hevði 5,9 mió. kr. í halli, tá átta mánaðir vóru farnir av hesum árinum. Orsøkin er fyrst og fremst virkið í Hvalba, sum kostaði meira enn væntað at fáa í gongd, sigur fyrrverandi nevndarformaðurin Hákun Steingrímsson. Men síðani er gongdin vend, vinningurin var 500.000 kr. í september, 800.000 kr. í oktober, ein millión í november og verður væntandi 1,5 mió. kr. í desember. Nevndin, sum var, ætlaði at geva virkinum í Hvalba freist til nýggjárs fyri at vita, um tað fekst at geva nøktandi úrslit.
Fiskasølan bjóðaði Framtaksgrunninum 47,5 milliónir, sambært nevndarformanninum. Men formaður og stjóri í Framtaksgrunninum vísa aftur, at tey hava biðið Fiskasøluna koma við einum boði. Dagmar Joensen, nevndarformaður í Framtaksgrunninum sigur, at feløgini verða løgd saman, tí grunnurin ikki trýr, at Fiskasøluni er lív lagað í framtíðini. Nevndarformaðurin í Fiskavirking, Óli M. Hansen heldur tað verða ein stóran fyrimun, at Fiskasølan er komin uppí, tí Føroya Fiskavirking er sum er ov lítið í kappingini við keyparar uttanlands.
47,5 milliónir standa Framtaksgrunninum í boði fyri Fiskasøluna, og harafturat hava nakrir reiðarar saman við øðrum íleggjarum boðið 115 milj. uppá Føroya Fiskavirking. Sostatt hevur Framtaksgrunnurin fingið í boði at selja bæði feløgini fyri 160 milliónir krónur, men tað er ikki nógmikið, sigur grunnurin. Boðið upp á Fiskavirking er tað sum eginognin hjá felagnum er, einar 110 til 115 miljónir kr. Tilboðið varð latið, áðrenn tað var greitt, at Framtaksgrunnurin ætlaði at leggja Fiskasøluna saman við Fiskavirking.
Dánjal Jacobsen reiðari í Vestmanna, sigur, at tað er Vestmanna Fiskavirki, sum hann sjálvur og Tummas Christophersen eiga í, sum saman við teimum, ið eiga Vesturvón, einum felag sum Jónsvein Knudsen og Bjarni Kass eiga, og feløgunum sum Tummas Justinussen varar av, hava boðið uppá Fiskavirking. Haraftrat eru aðrir føroyskir íleggjarar við í ætlanini. Peningurin er tøkur at keypa fyritøkuna fyri, og talan er um eitt føroyskt felag burturav, sum hevur áhuga í Fiskavirking.
Øll nítiárini hevur kapping um fiskin fingið æruna fyri, at fiskaprísirnir hava verið góðir og at bæði skip og virkir hava havt avlop í fleiri ár
Tí skilja
politikarar ikki rættiliga, at loysnin nú er, at leggja Fiskavirking og
Fiskasøluna saman, tí annars verður kappingin um fiskin ov stór. Heidi
Fólkaflokkurin hevur heitt á Framtaksgrunnin um alt fyri eitt at lýsa ognirnar hjá sær alment til sølu. Í áheitanini vísir flokkurin á viðtøkurnar hjá grunninum, sum millum annað siga, at Framtaksgrunnurin má ikki fáa avgerandi ávirkan í fyritøkunum, sum hann eigur. Fólkaflokkurin sigur, at selur Framtaksgrunninum nú, hava øll javngóðar møguleikar at bjóða og besti prísurin fæst fyri ognirnar.
Eisini Føroya Reiðarafelag mótmælir harðliga, at Framtaksgrunnurin hevur lagt Fiskasøluna undir Fiskavirking við tí endamáli at avhøvda ein kappingarneyta hjá Fiskavirking. Ger politiski myndugleikin onki við núverandi gongd, fer meginparturin av heimaflotanum á heysin. Sannlíkasti keypari tá verður Fiskavirking, sum soleiðis bindur skip og virkir saman aftur og ásetur tá einsamalt prísin fyri ráfiskin, sigur Reiðarafelagið í sínum mótmæli.
___________________________________________________________________________________________________________________________________
Framtaksgrunnur Føroya ætlar at leggja dóttirfeløg síni, P/F Føroya Fiskavirking (P/F United Seafood) og P/F Føroya Fiskasølu (P/F Faroe Seafood) saman í eitt felag, har Føroya Fiskavirking og leiðsla tess verður hitt framhaldandi felagið.
Her er brot úr tíðindaskrivi frá Framtaksgrunninum, har avgerðin um samanlegging verður grundað:
Avgerðin er fyrst og fremst grundað á, at fíggjarliga gongdin hjá Føroya Fiskasølu er als ikki nøktandi. Við endan av oktober í ár vísti úrslitið eitt munandi hall, hóast fyritøkan við ársbyrjan roknaði við einum avlopi. Framtaksgrunnurin metir, at verandi rakstur hjá Fiskasøluni verður ikki nøktandi frameftir, t.d. verður eingin laksur tøkur úr Føroyum til framleiðsluna á virkinum, Faroe Seafood Processing Fuglafjørður, eftir mai 2005.
Skal Føroya Fiskasøla bøta um gongdina, noyðist felagið at keypa seg til umsetning innan sama virksemi, sum Føroya Fiskavirking virkar á, t.v.s. at gera íløgur í framleiðslu av botnfiski. Hetta stigið økir virksemið hjá grunninum í fiskivinnuni á landi, og tað ber eisini í sær kapping millum tvey dóttirfeløg hjá grunninum.
Møguleikarnir fyri betran og vøkstri hjá framhaldandi felagnum, Føroya Fiskavirking, eru fyrst og fremst at finna í útlendsku sølufeløgunum hjá Fiskasøluni í Fraklandi og Bretlandi, umframt framleiðsluvirksemið í Hirtshals. Harumframt fer Fiskavirking at eiga P/F Faroe Finance, ið fíggjar áogn.
Í sambandi við samanleggingina er ætlanin at minkað munandi um samlaðu íløguna og harvið váðan hjá Framtaksgrunninum í nevndu feløgum. Partvís verður hetta gjørt við at útluta reiðan pening og partvís við at útluta partabrøv í feløgum, ið ikki hava beinleiðis tilknýti til kjarnuvirksemið hjá Føroya Fiskavirking frameftir. Hædd verður sjálvsagt tikin fyri, at kreditvirðið hjá Fiskavirking er nøktandi eftir útlutanina.
Í sambandi við ætlanina um samanlegging manna nevndarlimirnir í Føroya Fiskavirking nú nevndina í Føroya Fiskasølu. Óli Hansen er nevndarformaður, og hinir nevndarlimirnir eru Bergur í Garði, Símun Mittún, Sofus Poulsen og Jens Josefsen.
______________________________________________________________________________________________________________________________
Framtaksgrunnurin bað Fiskasøluleiðsluna bjóða
___________________________________________________________________________________________________________________________________Framtaksgrunnurin ikki biðið um nakað fiskasøluboð
________________________________________________________________________________________________________________________________________Árni Arge fær ikki sagt so nógv um viðurskiftini
_______________________________________________________________________________________________________________________________________Fiskasølan og Fiskavirking samanløgd av ótta fyri kapping
_____________________________________________________________________________________________________________________________________Fiskasøluleiðslan bjóðaði 47,5 milliónir fyri Fiskasøluna
____________________________________________________________________________________________________________________________________Framtaksgrunnurin trýr ikki upp á Fiskasøluna einsamalla
_________________________________________________________________________________________________________________________________Fyrimunur fyri Fiskavirking at fáa Fiskasøluna uppí
Níggju fólk á fiskasøluni sekkin eftir samanlegging
Bjarni Djurholm ikki ovurfegin um samanlegging
Reiðarafelagið mótmælir avhøvding av Fiskasøluni
Fiskavirking ikki gjørt av lata virki í Suðuroynni aftur
Fyrrverandi Fiskasøluleiðslan vil framvegis keypa virki
Fyrrerandi leiðslan hevði ikki fígging til keyp av Fiskasøluni
Fiskavirking og Fiskasølan tilsamans 39 milliónir í halli
Fiskavirking og Fiskasølan til sølu undir einum í heyst
Føroya Fiskasøla hevur keypt flakavirkið í Hvalba frá Jóhan Páll Joensen og Jóhan David Joensen. Ætlanin er, at Fiskasølan skal taka yvir virkið 1. november. Landsstýrismaðurin í vinnumálum, Bjarni Djurholm, góðtekur grundgevingina hjá Framtaksgrunninum at lata Fiskasøluna keypa flakavirkið í Hvalba sum liður at gera hana meiri áhugaverda at selja. Vinnupolitiski framsøgumaðurin hjá Sambandsflokkinum, Johan Dahl, heldur at hetta hevur lítið við liberalan politikk at gera. Stjórin í Fiskasøluni Árni Arge heldur, at flakavirkið hóskar sera væl til arbeiðslag og arbeiðssetningin hjá Føroya Fiskasølu.


text:
í gjár, týsdagin tann 26. september, kunngjørdi saudiarabiskir myndugleikar, at nú skuldi lógin ið bannaði kvinnum at koyra bil avtakast. Tað skrivar The New York Times.
Hetta bannið hevur leingi verið nærum súmbolskt fyri kvinnukúganina í Saudiarabia, og viðurkenna myndugleikarnir, at lógin skaðar saudiarabiska umdømi í altjóða samfelagnum. Harafturat er tað eisini av praktiskum orsøkum at lógin er avtikin. Tað er snøgt sagt ov roksut og kostnaðarmikið hjá kvinnum at gjalda fyri bilførara, ella at fáa familjulimir at koyra seg allastaðni.
Kvinnur í Saudiarabia eru sera fegnar um at lógin loksins er avtikin. Kvinnan, Fawziah al-Bakr, sum arbeiðir sum universitetsprofessari í Saudiarabia, greiðir New York Times frá, at hesum hava tær bíðað eftir leingi. Fawziah al-Bakr var sjálv við í fyrstu mótmælisgonguni ímóti lógini í 1990. Fleiri kvinnur blivu tá handtiknar og summar mistu arbeiðið.
Nýggja lógin, ið loyvir kvinnum at koyra, kemur í gildi í juni í 2018.
Lítillátni heimstónleikarin
Ungi gøtumaðurin Ólavur Jákupsson hevur seinastu árini ferðast kring allan heim og spælt konsertir


text:
Hann var føddur í Havn 15/11-1904. Aftan á barnaskúlagongd og skúlaár í Millum-og Realskúlanum í Havn, fór hann í prentaralæru á prentsmiðju Frams, og prentlistin gjørdist lívsstarv hansara.
Tvey tíðarskeið var hann blaðstjóri á málgagni Javnaðarfloksins, 1934-40, tá ið blaðið bar heitið »Føroya Socialdemokrat« og 1948-50, tá tað nevndist »Sosialurin«.
Verkliga kom Karbech at skipa fyri, tá gongd aftur fekst á útgávuna av »Barnablaði« lærarafelagsins - hetta var í 1959.
Sjálvur skrivaði hann so av og á barnasøgur, hugtakandi søgusnið og málslig dygdarverk. Sjey teirra, skrivaðar í tíðarskeiðinum 1928-54, vórðu í 1955 givnar út í savninum »Sjey søgur«.
Hann andaðist 25/11-1969.
Úr: Árni Dahl: Bókmentasøga I-III. Fannir. 1980-83.


text:
Nýggi Volvo XC40 er her
– Ver millum tey fyrstu at bíleggja
Ver millum tey fyrstu, ið koyra tann spildur nýggja Volvo XC40, ein tætt bygdur SUV, sum fæst í tveimum útgávum fyri serprís. Við serstakum sniði og snildari tøkni, er hesin nýggi XC40 bygdur til dagsins tørv.
Modellið First Mover Momentum bjóðar ein umfatandi lista av útgerð: Leður interiør, metallakk, lyklafrí atgongd og start, framkomna ljóðskip an, parkeringssensor og IntelliSafe Assist.
P/F WENZEL
Modellið First Mover RDesign bjóðar eisini ein umfatandi lista av út gerð: Harman Kardon Premium Sound skipan, svart lakkerað pano rama elsóltak, parkeringskamera aftan, elstýrda baklúku og Sensus Navigation Pro.


text:
Fyri at skilja evnið ”einsemi”, er neyðugt at skilja ímillum hvat tað er at liva í einsemi og tað at liva einsamøll ella einsamallur.
- Einsemi er ikki tað sama sum at vera einsamallur. Einsemi er eitt subjektivt upplivilsi av ikki at hava samband við onnur. Tú ert so at siga úti av kontakt, greiðir Suni Poulsen, sálarfrøðingur, frá.
- Úrslitið er, at hetta einsemið hevur eina rúgvu av neiligari ávirkan á teg, sum persón, leggur hann afturat.
Hvørji hesi árin eru, venda vit aftur til.
Men hvussu ber tað til, at so nógv fólk líða av einsemi, tá vit innast inni eru sosialar verur? Fyri at svara hesum spurningi, er neyðugt at hyggja at, hvussu okkara samfelag er sett saman. Serliga í vesturheiminum.
Suni Poulsen greiðir frá, at spurnarkanningar vísa, at fólk í vesturheiminum eru meira egosentrerað enn fólk aðrastaðni í heiminum. Tá tey fáa spurningin ”Hvat hugsar tú um skal henda í tínum lívi næstu árini”, taka flestu fólk í vesturheiminum útgangsstøði í sær sjálvum. Aðrastaðni í heiminum tekur meirilutin útgangsstøði í familjuni.
Tá tey so fáa spurningin ”Hvat vildi tú ikki verið fyri uttan”, svara flestu fólk í øllum heiminum: ”Børn, makar, familja og vinir”. Grundhugsanin hjá einum vanligum menniskja vísir seg altso at vera sosial. At nógv fólk í vesturheiminum eru farin av leið, er altso ikki nátúrligt, tá vit skulu lýsa hvat eitt menniskja er.
Lættari hugtung
Fólk, sum líða av sosialum einsemi, kenna seg smádepressiv ella lættari hugtung. Suni Poulsen orðar tað soleiðis:
- Tey eru løtt og luftig, men tað er óbehagiligt. Tey eru undirstimulerað, og hava tørv á at deila okkurt við onkran, men tað er ikki atkomiligt.
At liva í sosialum einsemi kann hava álvarligar fylgjur. Fólk kunnu blíva hugtung, og tá tað hendir mugu tey hava hjálp at koma víðari, um tey ikki klára tað sjálvi. Sambært heimsheilsustovninum WTO, eru fimm mátar at koma burturúr tunglyndi: Heilivágur, psykoterapi (standard góðkendar viðgerðarhættir), rørsla, meditatión og linnisvenjingar. Granskingin vísir, at hvør sær eru hesir hættir nøkulunda líka gagnligir. Men fleiri hættir saman eru meira gagnligir.
- Altso, í prinsippinum kanst tú fáa meira burturúr at renna nakrar ferðir um vikuna og meditera enn bara at ganga til psykolog, sigur Suni Poulsen.
Við at geva einum persóni við tunglyndi heilivág ella psykologiska viðgerð, ber tó bert til at bøta nakað um støðuna. Tað størra takið má viðkomandi sjálv ella sjálvur taka, men viðgerðirnar kunnu vera avgerandi fyri at fáa gongd á, sigur Suni Poulsen.
Einsemi er tín vinur
So løgið tað ljóðar, so kann sosialt einsemi metast at vera okkara vinur. Talan er nevniliga um eitt slag av ávaringarlampu, sum vil vísa okkum, at vit eru á skeivari kós.
- Vit verða ávarað um, at vit nú verða noydd at fara út og skapa samband við onkran. Og upp á tann mátan verður einsemiskenslan okkara vinur – um vit klára at motivera okkum til at gera nakað við tað. Psykan hjá okkum, ella okkara sosiali radari, slær alarm og harvið trýstir hon okkum til at gera nakað við tað, so vit bróta einsemið. Einsemi kann vera tað sparkið í dintilin, sum skal til, fyri at vit koma burturúr pínuni, greiðir Suni Poulsen frá.
Alt bendir á, at vit hava brúk fyri einum persóni, sum er heilt tætt upp á. Ein maki ella ein besti vinur. Ella vit kunnu hava hetta samband við okkara foreldur ella eitt av okkara børnum.
- At tað er ein, sum skilur okkum best, og sum vit gera okkum ómak at skilja. Vit hava brúk fyri hesi heilt intimu kontaktini, sigur Suni Poulsen.
Harafturat hava vit tørv á at kenna nøkur fólk eitt sindur minni – starvsfelagar, familjulimir, vinur. Fólk, sum kenna okkara góðu og sterku síður, men ikki allan persónin. Fólk, sum vit til dømis íðka ítrótt saman við ella syngja í kóri saman við.
- Hetta er gott, tí tú kann ikki krevja at fáa allan tín sosiala tørv nøktaðan av einum og sama persóni. Tað er for strævið, sigur Suni Poulsen.
Vandarnir
Tað er eingin ivi í, at einsemi er sterkt knýtt at tunglyndi, sigur sálarfrøðingurin. Ert tú einsamallur, ert tú í nógv størri vanda fyri at útvikla depresiv eyðkenni. Øvugt, hevur tú depresiv eyðkenni, so er tú í størri vanda fyri at útvikla einsemi. Og við tunglyndi økist vandin fyri sjálvmorði. Angist er eisini knýtt at einsemi. Og missnýtsla av ymsum rúsum er eisini knýtt at, sigur Suni Poulsen.
Fólk sum eru einsamøll sova enntá verri. Og einsemi kann hava við sær ein ósunnari lívsstíl. Mann liggur meira á sofuni, rørir seg minni, hugsar ikki so nógv, etur skeivt og so framvegis. So ósunnur lívsstílur økir um vandan fyri at útvikla blóð- og karsjúkur.
- Tað er í størri mun einsemi, sum førir til ósunnari lívsstíl, enn ósunnur lívsstílur, sum førir til einsemi, greiðir Suni Poulsen frá.
Imunverjan minkar og stresshormon verða lættari latin út í kroppin, tá vit uppliva einsemi, vísa stórar vísindaligar kanningar. Stutt sagt, kann mann kanska siga, at tað sær út til, at einsemi virkar sum eitur fyri kroppin. Vit klára simpultenn ikki einsemi. Tað sýrgar niður í kyknirnar hjá okkum. Mann veit, at tað at koma fyri seg eftir beinkrím ella vanligt forkølilsi er verri hjá fólki, sum uppliva einsemi. Vandi fyri at fáa gikt ella bruna í kroppin er økt hjá fólki, sum eru einsamøll, vísir sálarfrøðingurin á.
Bjóða teg fram
- Tað simplasta ráðið fyri at bróta títt egna einsemi, er at geva øðrum umsorgan, sigur Suni Poulsen.
Bjóða seg fram at vera barnagenta, skipa soleiðis fyri, at tú gevur frálæru í onkrum, sum tú dugir væl, far við í okkurt hjálpararbeiði og líknandi.
- Tað er nakað av tí mest befríðandi her á jørð, at fokus flytir frá tær sum persóni yvir á, at tú kann geva øðrum umsorgan, sigur Suni Poulsen og leggur afturat:
- Verðin blívir so ræðuliga nógv størri, tá fokus verður flutt eitt sindur frá einum sjálvum. Tað styrkir teg sum persón, at gera okkurt fyri onnur. Um onkur sigur við teg, at tú ert droyur ella at tey ikki dáma teg, so hevur tað ikki so nógv at siga, um tú júst hevur verið barnagenta at trimum børnum eitt heilt kvøld.
Eitt annað, sum er rein sálarbót fyri einsemi og nógvar aðrar neiligar ávirkanir upp á kropp og sál, er góður svøvnur. So ikki undirmeta svøvnin, tó at vit í vesturheiminum hava lyndi til at renna so skjótt í gerandisdegnum, at tað gongur út yvir svøvnin.
Greinin varð upprunaliga prentað í Dimmalætting undan jólum í 2015 og byggir á fyrilestur, sum Sinnisbati skipaði fyri, og samrøðu við Suna Poulsen. Hendan netútgávan er eitt sindur styttri í mun til prentaðu greinina.